srbijasport.net - Indians Inđija - Inđija - Vesti\nSreda, 19.09.2018 12:53\nAmerički fudbal / Muškarci / Indians Inđija\nIndians Inđija Američki fudbal / Muškarci\n24.06.2017 22:52 Administrator 586\n06.06.2016 16:50 Administrator 1089\nAktuelni šampioni i vicešampioni države, ekipa „GAT Dukes” iz Novog Sada i beogradski „SBB Vukovi” osvarili su očekivane pobede u 6. kolu „Sport klub” Prve lige Srbije. Kolo pre kraja regularnog dela prvenstva, izvesno je koje tri ekipe idu u plej-of – pored „Vojvoda” i „Vukova”, tu su „Wild Boarsi” iz...\n20.05.2016 14:02 Administrator 671\nPeto kolo „Sport klub” Prve lige Srbije moglo bi da donese rasplet kada je reč o učesnicima plej-ofa. Osam timova, četiri utakmice, od kojih bar tri zbog svog značaja skreću pažnju, obećavaju uzbudljiv vikend za sve ljubitelje američkog fudbala. I dok će „Meridian Indiansi” imati težak zadatak protiv šampionskih „Vojvoda” iz Novog Sada, ishoda...\n06.05.2016 00:15 Administrator 663\nTakmičenje u „Sport klub” Prvoj ligi Srbije primaklo se svojoj polovini, i baš tu, na sredini, u 4. kolu, očekuju nas veoma zanimljive utakmice koje mogu jasnije da odrede puteve i mogućnosti klubova do kraja sezone. Pored velikog derbija u Novom Sadu između aktuelnih šampiona „GAT Dukesa” i „Wild Boarsa”, ništa manje značajne i...\n22.04.2016 10:29 Administrator 771\nPredstojećeg vikenda na programu su tri meča 3. kola „Sport klub” Prve lige Srbije. Iako je ono nezvanično počelo proteklog vikenda utakmicom između „Imperatora” iz Ništa i „GAT Dukesa” iz Novog Sada, redovno 3. kolo zaokružiće se u subotu i nedelju 23. i 24. aprila. Wild Boars Kragujevac – Sirmium Legionaries 23. april od 11.30 h...\n11.04.2016 13:53 Administrator 715\n„Blue Dragonsi” su u 2. kolu „Sport klub” Prve lige Srbije ubeležili prvu pobedu, i to protiv inđijske ekipe „Meridian Indians”. Na stadionu FK „Heroj” u Jajincima na kraju meča rezultat je bio 23 : 14. U, reklo bi se, čvrstom i neizvesnom duelu, naročito tokom druge i treće deonice meča, baš kako su protivnici i najavljivali,...\n31.03.2016 21:39 Administrator 812\nU reprizi starta pretprošle sezone, a u poslednjem, odloženom meču 1. kola „Sport klub” Prve lige Srbije, sastaće se domaći „Wild Boarsi” i „Indiansi” iz Inđije. Zanimljivo je da će ovu sezonu ekipa iz Inđije početi onako kako je završila prethodnu – u susretu sa Kragujevčanima. U ne baš dugoj istoriji međusobnih susreta ove...\n25.03.2016 11:41 Administrator 866\nNajjača liga u američkom fudbalu u regionu – „Sport klub” Prva liga Srbije – počinje u subotu 26. marta. Za naslov šampiona Srbije i ove godine je u konkurenciji osam timova iz sedam gradova: Beograda, Novog Sada, Kragujevca, Niša, Pančeva, Inđije i Sremske Mitrovice. Branilac trofeja je novosadska ekipa „GAT Dukes”, kojoj će glavni...\n09.02.2016 11:12 Slobodan Todorović 571\nStart "Indiansa" 26. marta u Kragujevcu\nNa sednici Upravnog odbora Srpske asocijacije američkog fudbala, održanoj 2. februara, usvojen je raspored takmičenja za seniorsku sezonu 2016. Takmičenje počinje za vikend 26/27. marta, a „Indiansi” će u prvom kolu gostovati ekipi „Wild Boars” iz Kragujevca. Prva liga Srbije za seniore i ove sezone igraće se po ustaljenom sistemu. Činiće je osam najboljih...\n02.02.2016 22:57 Administrator 717\nDostizanje vrha jasna namera "Indiansa" u sezoni 2016\nNova sezona u najvišem rangu takmičenja Srbije, trećem uzastopnom, u „Indiansima” je započela sredinom januara. Zacrtavši visoke ciljeve, igrači se okupljaju četiri puta nedeljno, kako bi što spremniji ušli u takmičarsku formu. Tim iz Inđije je proteklu sezonu u Prvoj ligi Srbije okončao na 5. mestu. Taj rezultat nije onakav kakvom se Klub...


U stampedu u Izraelu poginulo 45, povređeno oko 150 ljudi – Studio B\nU stampedu u Izraelu poginulo 45, povređeno oko 150 ljudi\nU stampedu u Izraelu poginulo 45, povređeno oko 150 ljudi Tanjug\nObjavljeno: 30.04.2021. 11:52 Izmenjeno: 30.04.2021. 15:35\nU stampedu u Izraelu prilikom verskog obreda kojem je prisustvovalo, prema procenama lokalnih medija, oko 100.000 vernika, poginulo je najmanje 44 ljudi, a povređeno je oko 150\nFoto:Tanjug (AP Photo/Sebastian Scheiner)\nU stampedu u Izraelu prilikom verskog obreda kojem je prisustvovalo, prema procenama lokalnih medija, oko 100.000 vernika, poginulo je najmanje 44 ljudi, a povređeno je oko 150.\nOvu nesreću je premijer Izraela Benjamin Netanjahu nazvao „velikom tragedijom“, piše AP.\nDo nesreće je došlo kada su grupe ultraortodoksnih Jevreja u velikom broju prošle kroz grobnicu mudraca iz drugog veka, rabina Šimsona Bara Jočaja, tokom komemoracije koja uključuje bdenje, mistične pesme i ples, javlja agencija Rojters.\nOčevici kažu da su se ljudi ugušili ili su bili izgaženi u tesnim prolazima kada su krenuli da izlaze, a ljudi su padali jedni preko drugih i kotrljali se niz klizave stepenice.\nMuškarac koji je prisustvovao tragediji rekao je za izraelski list Harec da su policijske barikade sprečile ljude da brže izađu.\nHelikopteri su preneli povređene do bolnice u severnom Izraelu, saopšteno je iz ambulantne službe, izraelska vojska da su bile pomešane spasilačke i medicinske ekipe.\nGrobnica Maunt meron se smatra jednim od najsvetijih mesta u jevrejskom svetu i godišnje je obiđe mnogo vernika.\nOvo je jedno od najvećih javnih okupljanja u Izraelu od početka pandemije korona virusa, a prošle godine skup je bio zabranjen zbog restriktivnih mera.\nNikolić: U stampedu 45 žrtava, nema srpskih državljana\nNikolić je rekao da među stradalima ima i dece, kako je nagovestio državni sekretar izraelskog ministarstva zdravlja Šezdri Levi.\n„Objavljena su imena stradalih, a broj poginulih je, na žalost, porastao na 45. Premijer Benjamin Netanjahu je obećao temeljnu istragu, naglasivši da je policija sprečila čak i veću tragediju“, izjavio je Nikolić za „Radio Beograd 1“.\nDodao je da među ultra religioznom populacijom, inače, nema puno srpskih državljana, ali dodaje da se za svaki slučaj, „sve proverava temeljno i detaljno“.\nPočasni konzul Aleksandar Nikolić kaže da je ovo jedna od najtežih tragedija u istoriji Izraela, kada se izuzmu one prouzrokovane terorističkim ili ratnim dejstvima.\nNavodi da je komandant policijskih snaga za severni distrikt, Šimon Lavi, preuzeo punu odgovornost i da je svima već potpuno jasno da interna istraga ovog puta neće biti dovoljna, kao ni ona Ministarstva za unutrašnju bezbednost.\n„Ono što se iskristalisalo za sada je da su za nesreću odgovorne niske, gvozdene barijere koje je postavila policija kako bi kanalisala prohod hodočasnika“, rekao je Nikolić.\nInače, tragediju je, prema njegovim rečima, izazvalo klizanje hodočasnika, kako na stepenicama tako i na nagibu kod ulaza u hodočasno mesto.\n„U tom uskom nagibu hodočasnici su bili sprečeni pregradama da se spasu od pada, kao i provizornim zidom koji ih je delio od planinskog ponora“, rekao je Nikolić.


Omogućiti veća zastupljenost bh. privrede na rumunjskom tržištu « Finbiz.ba\nOmogućiti veća zastupljenost bh. privrede na rumunjskom tržištuObjavljeno: 12.Feb.2016\nAmbasador Bosne i Hercegovine u Rumuniji Mile Vasić danas se u Bosanskoj Krupi sastao sa načelnikom Općine Arminom Halitovićem i privrednicima koji djeluju na području Unsko-sanskog kantona. Susret je upriličen na inicijativu ambasadora s ciljem upoznavanja sa trenutnim stanjem u privredi, kao i mogućnostima povezivanja ovdašnjih poduzetnika sa tržištem Rumunije i Evropske unije.\nSastanku su prisustvovali i savjetnik ministra vanjske trgovine i ekonomskih odnosa BiH Savo Krunić, načelnici i predstavnici nekoliko općina USK, te predstavnici PLOD Centra iz Bihaća.\nAmbasadora Vasića načelnik Armin Halitović prvo je primio u svom Kabinetu gdje mu se zahvalio na inicijativi za sastanak. Potom je u sali bosanskokrupskog Doma kulture upriličen sastanak s privrednicima.\n“Kad sam dobio poziv bio sam zaista iznenađen jer je ovo u osam godina prvi put da neko takvog ranga zovne i predloži nešto konkretno. Danas je privrednicima iz Bosanske Krupe i drugih gradova Unsko-sanskog kantona predstavljena Rumunija i njena privreda, važne informacije koje mogu biti vrlo korisne za naše privrednike. Kako reče ambasador, sve naše oči su uprte prema Italiji, Njemačkoj, Austriji, međutim i tržište Rumunije je značajno i treba ga iskoristiti. Vjerujem da će se poslije ovog sastanka izroditi neki konkretni rezultati”, ističe načelnik Armin Halitović.\nAmbasada BiH u Bukureštu je kao prioritetni zadatak u narednom periodu odredila povećanje vanjskotrgovinske saradnje Bosne i Hercegovine i Rumunije. Dosadašnja saradnja ovih dviju država je, u odnosu na potencijale bh. privrede i potrebe rumunjskog tržišta, kako se moglo čuti na sastanku, nezadovoljavajuća.\n"Cilj je da našim ljudima pokažemo da postoje još neka tržišta koja su veoma atraktivna pa i daleko bogatijim državama od naše, da postoje neka tržišta koja su nama po mentalitetu slična, da u Rumuniji postoje ljudi koji rade i koji su spremni da pomognu", kaže ambasador Vasić.\nAmbasador naglašava da je privreda i njen razvoj jedini zadatak koji moramo postaviti pred sebe i da ćemo teško napraviti bilo šta ako ne podignemo produktivnost privrednika.\n"Možemo imati izbore svakih pet mjeseci, nećemo nista uraditi dok ne ojačamo ekonomski, ne budemo malo bogatiji nego što smo danas. Nažalost, nismo ni blizu onome što smo nekada bili, ali sam siguran da se za kratko vrijeme, ako svi radimo svoj posao i ako ga radimo dobro, može mnogo toga uraditi", zaključuje ambasador BiH u Rumuniji Mile Vasić.\nSaradnja BiH i Rumunije u narednom se periodu, kako kaže ambasador u svom izlaganju, planira osnaživati kroz konkretne aktivnosti poput formiranja online baze podataka i organiziranje sajma bh. privrede u Bukureštu krajem ove ili početkom naredne godine.\nRaspisan poziv za program podrške manjeg obima privatnom sektoruObjavljeno: 08.Feb.2016Projekt unapređenja lokalnog razvoja (GOLD), kojeg zajednički financiraju Američka agencija za međunarodni razvoj (USAID) i Švedska međunarodna agencija za razvoj i saradnju (Sida), podržat će kompanije u Bih i kroz Program podrške manjeg obima privatnom sektoruNASTAVI ČITATI\nOtvoren Međunarodni sajam energije, industrije i rudarstva: Bez novih radnih mjesta nema izlaska iz krizeObjavljeno: 07.Jun.2012Međunarodni sajam energije, industrije i rudarstva, koji organizira firma "Tuzlanski sajam" pod pokroviteljstvom Federalnog ministarstva energije, rudarstva i industrije te Vlade TK, otvoren je jučer u sportskom centru "Mejdan". NASTAVI ČITATI\nZa 2.000 firmi oduzet identifikacioni brojObjavljeno: 04.Nov.2014Uprava za indirektno oporezivanje (UIO) BiH oduzela je jednom broju obveznika indirektnih poreza identifikacioni broj, a takvih je 2.000 na području BiH. Svaki njihov rad nakon ovoga se smatra nelegalnim. NASTAVI ČITATI


Nikolić pisao Orlandu: Odluka o Haradinaju politička, poručuje da je ubijanje Srba opravdano\nPredsednik Srbije Tomislav Nikolić je, nakon odluke francuskog suda da ne izruči Ramuša Haradinaja Srbiji, koja ga tereti za zločin nad Srbima, uputio je pismo francuskom kolegi Fransoa Olandu u kojem je poručio da je ona politička i da je, nažalost, još više utvrdila uverenje da nema pravde za srpske žrtve.\nNikolić je poručio da je takva odluka duboko potresla srpsku javnost, te da je odlukom Apelacionog suda u Kolmaru na slobodu pušten zločinac koji će, ovim činom francuskih vlasti, ostati nekažnjen.\n"Mi smo, u skladu sa važećim procedurama, dostavili dokumentaciju koja neporecivo dokazuje krivicu Ramuša Haradinaja, zločinca koji je za svagda zavio u crno mnoge srpske porodice. Nikakva objašnjenja ne mogu otkloniti utisak da je politika i ovoga puta nadvladala pravdu i da je ubijanje Srba opravdano i dozvoljeno, za razliku od zločina nad drugim narodima", naveo je predsednik Nikolić.\nPredsednik je ukazao da je osećaj duboke povređenosti građana Srbije uvećan činjenicom da se Francuska u srpskoj istoriji doživljavala kao svetao primer prijateljstva i časti, zbog kojeg ni, kako je naveo, najveća stradanja u dva svetska rata nisu bila uzaludna.\nOdluka o oslobađanju Haradinaja ima 4 tačke, a poslednja je SKANDALOZNA\nVučić: Tri albanska biznismena planiraju da KUPUJU ZEMLJU I FABRIKE na jugu Srbije\n"Vlada Srbije će, u skladu sa svojim ovlašćenjima, odlučiti na koji način će Srbija iskazati svoje nezadovoljstvo. Srbija je 90-ih godina suočena sa terorizmom Ramuša Haradinaja na Kosovu i Metohiji, Francuska je ugrožena danas, i zato smatram da je trebalo da znate da će ovakva odluka izazvati revolt mog naroda", naveo je Nikolić.\nU obraćanju Olandu, kao čoveku kome je, kako kaže, u više navrata dokazao svoje prijateljstvo, Nikolić je poručio da ukazuje posledice takve očigledno političke odluke suda u Francuskoj, koja je nanela veliku nepravdu Srbiji, velikom prijatelju Francuske, za koju nas, u ovom trenutku i nažalost, vezuje samo slavna istorija naših dedova i očeva.\nNa kraju, Nikolić je, uz pozdrave predsedniku Olandu, izrazio nadu da Francusku još uvek vodi čast i pravda za sve narode pođednako molim Vas da primite moje pozdrave.\nUŽASAN I TEŽAK DAN ZA NJEGA Glumac uslikan nakon što je montrum koji mu je ubio devojku konačno OPTUŽEN


Vesti online / Vesti / Srbija / Ratne trube grme Balkanom\nZvuci ratnih truba ponovo odzvanjaju širom zapadnog Balkana. Uzavrelu situaciju između Beograda i Prištine sustižu nove političke tenzije iz Sarajeva, a kako ukazuju stručnjaci, i ekscesi u režiji Zagreba, zbog čega deluje da miru u regionu opasnosti prete sa svih strana.\nNa braniku otadžbine: Srpski specijalci\nStručnjak za bezbednost Dževad Galijašević kaže da bošnjački član Predsedništva BiH i lider SDA Bakir Izetbegović sprema novi rat na proleće, a penzionisani general tzv. Armije BiH Atif Dudaković iz Luksemburga poziva golobrade muslimanske mladiće od 17 godina da kupuju vojne uniforme, poručuje da će umrežiti bošnjačke patriote i kaže da će se opet boriti ako zatreba.\nGlave na panj\nDževad Galijašević je pozvao Izetbegovića da bude pametan i prestane da "kao njegov otac stavlja bošnjačku glavu na panj".\n* "Srpski voz koji ne vozi nikuda": Jaki čovek Srbije, Aleksandar Vučić...\n* Tači rekao prijateljima sa Zapada da će s oružjem na Srbe!\n* Ambasada SAD: Smirite se, Kosovo je nezavisna država!\n- Bakir preko direktora Obaveštajnobezbednosne agencije BiH Osmana Mehmedagića Osmice sprema rat koji će izbiti na proleće. Neviđenu propagandu u BiH, mržnju i stvaranje klime za napad na RS prate i događaji u regionu. Očito je da tu postoji dogovor, jer dok Hašim Tači i Kolinda Grabar-Kitarović vezuju pažnju Srbije za sebe ekscesima i sukobima, Izetbegović preduzima specijalne operacije o kojima ne obaveštava hrvatsku, ni srpsku komponentu u obaveštajnoj službi - ocenio je Galijašević, obelodanivši da se u vehabijskim naseljima vrše borbene obuke.\nBakir u mengelama\nPogodan teren da regionalna situacija izmakne kontroli predstavljaju, prema oceni direktora novosadskog Centra za regionalizam Aleksandra Popova, globalna nestabilnost, bliskoistočni sukobi i kriza EU.\n- Stabilnije okruženje smo imali početkom 90-ih godina, pa je i pored toga izbio sukob u SFRJ. Verujem da do toga sada neće doći, a da ne bude dodatno zaoštrena planetarna situacija - tumači Popov za "Vesti".\nBakir Izetbegović, prema rečima stručnjaka za bezbednost Predraga Ćeranića, ima razloga za zabrinutost.\n- Izetbegović će zbog globalnih promena koje donosi nova administracija SAD morati da iznese odgovore na svoje veze sa radikalnim islamističkim ideologijama, prvenstveno sa Muslimanskim bratstvom - kaže Ćeranić.\nOn smatra da EU uprkos brojnim problemima još ima dovoljno snage da zaustavi scenario koji bi izazvao požar širih razmera, tim pre što još nije predaleko otišlo.\n- Neobična je i Galijaševićeva kalkulacija da se sukobi dogovaraju na relaciji Zagreb-Priština i šta bi Izetbegović dobio ulaskom u sukobe čak i da hipotetički Turska na njega vrši uticaj. Opet bi se našao u mengelama srpskog i hrvatskog nacionalizma, pa bi i Bošnjaci opet bili najveće žrtve - zaključuje naš sagovornik.\nStručnjak za bezbednost Maja Bjeloš ukazuje na ćutnju srpskog državnog vrha u čijim je rukama odgovornost za bezbednost nacije.\n- Procenu situacije treba da obave sve službe bezbednosti u Srbiji, a državni vrh da donese odluku da li da podigne nivo bezbednosti. Umesto toga, sve se svodi na analitičare i građane koji sami treba da procene da li će pući ili ne pa su svi sluđeni - kaže Bjeloš za "Vesti".\nROSU nije mesto na severu\n- Oštre tenzije na Balkanu rastu. Ovog puta svi razumeju neophodnost da se ne dozvoli oružana konfrontacija - rekao je Lavrov i dodao da EU mora da uradi sve kako bi se ispunjavali ranije postignuti sporazumi o slobodi kretanja.\nPolitički analitičar Jurij Selivanov kaže da se nimalo slučajno paralelno razvijaju tenzije u Bosni i na Kosovu.\n- Balkanom je dunuo vetar novih geopolitičkih promena, dovoljnih da se razmotri ono što je stvoreno devedesetih godina. Sada se puštaju probni baloni, nakon što je Zapad podvio rep na Bliskom istoku. Balkan je meki trbuh Evrope, baš kao što je Ukrajina to bila za Rusiju u cilju ekspanzije Zapada na istok. Klatno je prevagnulo na drugu stranu i Balkan je to zakonomerno prvi osetio - zaključuje Selivanov.\nOn je ocenio da su neki od tih dogovora narušeni, imajući u vidu zabranu prolaska srpskog voza ka Kosovskoj Mitrovici, o čemu ga je detaljno obavestio srpski kolega Ivica Dačić.\nRuski ministar je ponovio da se Rusija zalaže za sprovođenje Dejtonskog sporazuma u BiH.\n- EU nikako ne može da odbaci ovlašćenja visokog predstavnika da nameće rešenja bosanskim narodima. To iritira, kao i što su srpski političari u Banjaluci stalno podvrgnuti napadima da ruše tu državu. Milorad Dodik je nekoliko puta potvrdio privrženost Dejtonskom sporazumu koji krše oni koji donose odluke ne uzimajući u obzir mišljenja sva tri naroda - kazao je Lavrov koji je proteste protiv proslave Dana Srpske nazvao histerijom.\nPrazne puške Beograda i Prištine\nZamenik direktora moskovskog Nacionalnog instituta savremene ideologije pri vladajućoj stranci Jedinstvena Rusija, Igor Šatrov, smatra da su izjavu predsednika Tomislava Nikolića o uvođenju vojske na Kosovu pažljivo slušali u Briselu, Moskvi i Prištini.\n- Ne znam da li su obratili pažnju u Vašingtonu, ali u ovom slučaju to i nije važno, jer su signali iz Amerike već stizali. Donald Tramp izrazio je sumnju u sadašnju ulogu NATO-a i objavio promenu pravca politike SAD ka unutrašnjim problemima. Nikolić je saopštio da se pozicija Srbije nije izmenila po pitanju Kosova i da namerava da je brani i primenom sile. Mislim da je želeo reakciju nekolicine svetskih igrača kako bi Srbija podesila svoju strategiju - kaže Šatrov.\nOn kaže da rat ne odgovara ni Beogradu, zbog mogućnosti međunarodne izolacije, niti Prištini koja može "slučajno" da izgubi polupriznati suverenitet.\n- Kosovo ne može samo da sačuva suverenitet. Ako NATO iz nekog razloga ode iz regiona i na Kosovo uđe srpska vojska, desiće se gerilski rat. Međutim, Zapad je suviše dugo insistirao na kosovskoj nezavisnosti da bi pokrajinu tek tako vratio Srbiji. Takođe, ni Albanija ne bi ostala po strani, pa bismo dobili scenario koji bi predstavljao početak novog rata na Balkanu - kaže Šatrov.\nOn podseća da je u decembru ministar inostranih poslova Sergej Lavrov saopštio da Srbija može računati na podršku Rusije u zaštiti svog suvereniteta i teritorijalne celovitosti, pre svega po pitanju Kosova.\n- Time je rečeno sve. Rusija je drugačija nego devedesetih godina i na primeru Sirije pokazala je da iza reči stoje dela. Ako pretnja po Srbiju dođe s Kosova, a Beograd se obrati Moskvi za vojnu pomoć, ona će biti ukazana. Međutim, to ne znači da će Rusija podržati samoinicijativnu intervenciju srpske armije - zaključio je Šatrov.\nVadim Truhačov s moskovskog Državnog univerziteta društvenih nauka kaže da je vojno rešenje malo verovatno jer bi to opet značilo rat Srbije s NATO-om.\n- Međutim, ako Srbija pošalje vojsku samo u četiri severne opštine gotovo je neverovatno da će NATO preduzeti borbena dejstva. Sve zavisi od situacije na severu pokrajine, gde ne miriše na mir - kaže Truhačov.x


Tusk: Ne zaluđujmo se iluzijama o vojnoj pomoći Ukrajini\nPredsednik Evropskog saveta Donald Tusk izjavio je poljskoj televiziji TVP.info da EU neće vojno pomoći Ukrajini, zato što diplomatska nastojanja rešenja ukrajinske krize nemaju alternativu i apelovao je na sve da se ne zaluđuju zabludama i iluzijama o vojnom rešenju.\n"Diplomatska nastojanja rešavanja krize u Ukrajini danas nemaju alternativu. EU neće doneti odluku o drugačijoj vrsti pomoći, recimo vojnoj, jer to nije u njenoj nadležnosti. Na stranu to što EU nije za to stvarana, i što nema mnogo entuzijasta takvog rešenja - neposredne vojne podrške Ukrajini. Ne zamišljajmo zablude i iluzije", kazao je sinoć Tusk.\nPredsednik ES podsetio je da se i druge zemlje koje podržavaju Ukrajinu, između ostalih SAD i Kanada, protive vojnom rešenju i insistiraju na razgovorima i diplomatiji.\n"Da li su efikasni? Sigurno je da nisu dovoljno efikasni, posebno sa stanovišta Ukrajine. Zajedno sa sankcijama nisu doneli momentane i potpune efekte, ali s druge strane, zaustavljanje najgore faze sukoba i masivnih borbi u Ukrajini sasvim sigurno su efekat jedinstvenog stava EU", kazao je Tusk nacionalnoj poljskoj televiziji.\nTusk je potvrdio da će 70. godišnjicu kraja Drugog svetskog rata slaviti na poziv predsednika Poljske Bronjislava Komorovskog, zajedno sa šefovima država Srednje Evrope, 7. maja u Gdanjsku, na poluostrvu Vesterplate, gde je počeo Drugi svetski rat 1. septembra 1939. godine.


Zašto srpska mladost neće u EU, a prezire NATO\nDvoje profesora u penziji Univerziteta u Beogradu saglasni su u oceni zašto studenti imaju negativan stav prema NATO-u i imaju potpuno suprotstavljena mišljenja zašto ti isti akademski građani ne žele u EU i zašto tvrde da ni ona neće Srbiju.\nPropaganda preko novina je jedno, a drugo je ono što EU Srbiji čini, konstatuje za Sputnjik penzionisani profesor Pravnog fakulteta Kosta Čavoški, analizirajući uzroke negativnog stava studenata Univerziteta u Beogradu prema NATO-u i EU.\nZato ga i ne čudi da je istraživanje Centra za međunarodnu javnu politiku pokazalo je da skoro 88 odsto studenata sa 38 fakulteta smatra da Srbija ne bi trebalo da postane članica NATO-a, da 39,7 odsto njih ne bi glasalo za članstvo u EU, dok polovina njih smatra da Srbija neće postati članica EU.\nStavovi o NATO-u su posledica činjenice da je ta vojna alijansa protivno međunarodnom pravu napala, bombardovala, satrla Srbiju i zagadila joj životnu sredinu, pa se ona prema mišljenju profesora Čavoškog ne može nadati ničemu dobrom od tih neprijatelja i bilo bi smešno i ponižavajuće da uđe u NATO.\nTakođe i profesorka u penziji Elektrotehničkog fakulteta Srbijanka Turajlić kaže da su stavovi studenata prema NATO-u manje više razumljivi iz više razloga. Sa jedne strane su, smatra ona, još prisutne emocije iz vremena NATO agresije na Srbiju, koju studenti možda i ne pamte baš direktno, ali je znaju po pričama.\nSa druge strane je u prirodi mladih ljudi da budu protiv vojnih saveza, rezonuje Turajlićeva poredeći stavove današnjih studenata sa vremenom kad je ona bila student.\n„Srbija nikad nije ozbiljno povela debatu šta bi dobila, a šta bi izgubila članstvom u NATO-u, tako da mislim da je to tema koja nikad nije racionalno otvorena, na koju se emotivno reaguje i ta reakcija mi je prilično logična“, ističe Turajlićeva.\n„Ti isti studenti, u svim anketama koje bilo ko sprovodi kad ih pita da li hoće da odu iz zemlje, ogromnom većinom odgovaraju sa ’da‘, kad ih pitaju gde bi hteli da odu, ogromna većina hoće da ode opet u tu istu Uniju u koju ne bi ulazila ili u Sjedinjene Države. I to naravno govori o tome da mi kao zemlja uopšte nemamo dijalog, ni o jednoj stvari koja bi bila relevantna za budućnost Srbije“, naglašava Turajlićeva.\n„To je jedna potpuna zbunjenost koja će možda jednog dana nestati ako mi postanemo ozbiljna zemlja i otvoreno počnemo da vodimo dijalog o čitavom nizu stvari“, nada se Turajlićeva.\nMediji ili osećaj na koži\nSa druge strane Kosta Čavoški sugeriše da je sve jasnije da Srbija zapravo nikad neće ući u Evropsku uniju zbog toga što Brisel nastoji da istovremeno u svoj sastav primi ne samo Srbiju nego i, ako kaže, samozvanu državu kosmetskih Arbanasa.\n„A kako ova druga ’država‘ neće biti spremna za to u desetak narednih godina, očigledno je da i Srbija neće moći da bude primljena. Sa druge strane, prijem Srbije u EU zahteva da ona kao država prizna da je na delu njene teritorije uspostavljana nezavisna država koja bi morala biti članica UN“, napominje Čavoški.\nSve su to, naglašava, neprihvatljivi i ponižavajući uslovi, pa studenti razabiraju i zbog toga su protiv ulaska u EU jer niko nije zapazio bilo kakav boljitak koji je posledica te politike da je Srbija navodno na tom evropskom putu.\nProfesorka Turajlić kaže da je taj narativ samo formalno proevropski, a da neprekidno po medijima postoji priča kako EU Srbiju muči, uslovljava, zavrće ruku na jedan ili na drugi način.\n„I to prirodno izaziva i otpor i gnev, a zapravo se radi o medijskom spinu. Tako da meni to nije ni na koji način nelogično“, kaže Turajlićeva.


(VIDEO) VUČIĆ PRED 5.000 LJUDI U KULI: Otvaramo fabrike, postajemo zemlja pobednika! - Informer\n12:17 >> 13:01 Politika 0\n(VIDEO) VUČIĆ PRED 5.000 LJUDI U KULI: Otvaramo fabrike, postajemo zemlja pobednika!\nPredsednik Srbije Aleksandar Vučić izjavio je danas da će u Kuli, pored otvaranja fabrike Kalcedonija, danas, u februaru biti postavljen i kamen temeljac za fabriku nemačkog investitora Vicerman i poručio da Srbija više nije zemlja gubitnika\n- Hvala što ste me u ovolikom broju sačekali u Kuli. Fabrika koju danas otvaramo zaposliće 300 ljudi. Ponosim se što će ovde ljudi naći posao - kazao je Vučić pre više od 5.000 okupljenih građana.\n- Radi se i gradi i popravlja ono što su neki urušili prethodnih decenija i dičimo se i ponosimo time - naveo je predsednik Srbije i dodao da je to ono što donosi budućnost.\n- Srbija više nije zemlja gubitnika i postaje zemlja pobednika i to pokazuje i na međunarodnom planu - rekao je Vučić i dodao da je vreme i da građani ovog kraja naše zemlje dobiju poštovanje države kakvo su zaslužili.\nPredsednik je rekao da se tokom vikenda obeležava veliki praznik - 100 godina prisajedinjenja Vojvodine Srbiji - što je najvažniji predstopjeći nacionalni događaj.\n- Hoću da ga u zdravlju i veselju provedete, ali i da razmišljate o narednih 100 godina u kojima morate da budete bogatiji, u kojima morate da živite u miru i vaša deca da imaju sigurniju budućnost - rekao je predsednik građanima.\nTo što takozvano Kosovo nije primljeno juče u Interpol predsednik naziva "malom pobedom", a nada se, kaže, u budućnosti i brojnijim i većim pobedama.\n- Te pobede su da naša deca rade, da imaju sigurnu budućnost. Da naši ljudi svuda gde žive budu sigurni i bezbedni. Gradićemo i najbliže odnose i sa Republikom Srpskom, poštujući integritet BiH i brinućemo o našem narodu ne ugrožavajući nikog drugog - zakljucio je on.\nPredsednik Srbije Aleksandar Vučić Kula Kalcedonija


Grenel: Sastanak lidera Srbije i Kosova u Beloj kući 2. septembra - European Western Balkans\nGrenel: Sastanak lidera Srbije i Kosova u Beloj kući 2. septembra\nAutor FoNet 14. 08. 2020.\nGrenel u poseti Beogradu; Foto: Tanjug/Dragan Kujundžić\nVAŠINGTON – Specijalni izaslanik Bele kuće za dijalog Beograda i Prištine Ričard Grenel najavio je na svom Tviter nalogu da će se lideri Srbije i Kosova sastati da pregovaraju u Beloj kući 2. septembra.\nGrenel nije izneo više detalja, javlja Glas Amerike.\nPrvobitno su razgovori u Beloj kući bili zakazani za 27. jun, ali je kosovska strana otkazala dolazak.\nTri dana pre zakazanog sastanka, kosovski predsednik Hašim Tači otkazao je dolazak u Vašington, jer je Specijalno tužilaštvo u Hagu podnelo Specijalizovanim većima Kosova na ispitivanje optužnicu u deset tačaka protiv njega, Kadrija Veseljija i drugih lica, koja se “terete za niz zločina protiv čovečnosti i ratnih zločina, uključujući ubistvo, prisilno nestajanje lica, progon i mučenje”.\nPosle toga, dolazak je otkazao i premijer Kosova Avdulah Hoti, navodeći kao razlog krizu na Kosovu, nastalu predlogom optužnice protiv Tačija. Grenel je tada naveo da “SAD razumeju Hotijevu odluku” i da planira novi termin sastanka.\nPredsednik Srbije Aleksandar Vučić i kosovski premijer Avdulah Hoti sastali su se u Briselu 16. jula, uz posredstvo specijalnog izaslanika EU Miroslava Lajčaka, podseća Glas Amerike.\nEWB SCREENING / Vladimir Međak: Ulazak Srbije u EU 2026. nije moguć, kasnimo u ispunjavanju obaveza\nAmbasade SAD u Srbiji i Kosovu: Sporazum o normalizaciji treba postići u 2019.\nEWB 09. 02. 2019. 09. 02. 2019.\nJunker potvdio dolazak na sastanak lidera Zapadnog Balkana u Berlinu


U Pančevu predstavljen antifašistički pokret „TIGR” - Pančevo.city\nGrupa aktivista iz Primorske promovisala antifašistički pokret i održala zanimljiv čas istorije\nU Narodnom muzeju u Pančevu 16. marta našim sugrađanima predstavljen je antifašistički pokret „TIGR”. Prisutne su pozdravili generalni sekretar Miha Pogačar iz Sežane i predsednica podružnice u Ilirskoj Bistrici Bernarda Dodič. Nakon uvodnog izilaganja i pročitanog recitala prisutnima je prikazan dokumentarni film o stradanju prvih aktivista ovog pokreta koje su zverski mučili i streljali italijanski fašisti.\n– Društvo „TIGR” Primorske je društvo koje neguje tradiciju organizacije „TIGR” (skraćenica od Trst, Istra, Gorica, Rijeka), prve antifašističke organizacije u Evropi. U našem programu su aktivnosti koje upozoravaju na istorijske činjenice. Članovi društva zalažu se za negovanje rodoljubnih tradicija ove jedinstvene organizacije, koja je u nekom smislu postavila temelje svim događajima koji su stavili slovenački narod na pravu stranu, na stranu pobednika nad nacizmom i fašizmom u Drugom svetskom ratu.\nSvojim radom želimo upoznati ljude o prisutnosti antifašizma na Primorskom, utvrditi njihov ugled i uspomene na njihova plemenita dela i sačuvati Tigrovske uspomene.\nNastojimo da javno progovorimo o ulozi antifašizma na Primorskom između Prvog i Drugog svetskog rata i delovanju organizacije „TIGR” kao sveprimorskog narodnoobrambenog pokreta.\nPrimorski antifašisti su u vreme Drugog svtskog rata sa ostalim borcima jugoslovenskih naroda i narodnosti stvorili uslove za ujedinjenje velikog dela teritorija, gde su živeli i žive Slovenci.\nZato organiziramo i širimo aktivnosti po školama, među mladima organizujemo druženja, u bibliotekama, na raznim skupovima i proslavama, gde treba da se čuje i vidi naše jedinstvo, naša reč i istorijska istina – izjavila je Bernarda Dodič.\nOrganizator ovog događaja bilo je Udruženje Slovenaca „Logarska dolina” iz Pančeva u saradnji sa Narodnim muzejem.\nDruštvo „TIGR” Udruženje Slovenaca „Logarska dolina”


ronado macester junajted atalanta liga sampiona preokret\nSKANDAL NASRED TERENA U LIGI ŠAMPIONA Nije se videlo u prenosu, navijač nasrnuo na Ronalda!\nNekoliko dana posle utakmice, izvor iz kluba ispričao je šta se događalo u slačionici Junajteda tokom petnaestominutne pauze između dva poluvremena meča sa italijanskim timom.\n- Pitao je saigrače da li ih je sramota i rekao im je da to što trenutno prikazuju nije način na koji Mančester junajted treba da igra pred svojim navijačima. Dodao je da moraju da pronađu način da stignu do pobede, jer ako to ne urade mogu da ispadnu iz takmičenja već nakon grupne faze - rekao je britanskim medijima izvor iz kluba. Epilog je poznat - preokret domaćina, koji je u finišu upravo golom Ronalda došao do trijumfa od 3:2! U govor se uključio i portugalski vezista Bruno Fernandeš, sa sugestijama glavnom treneru Solskjeru oko taktire za nastavak utakmice, gde se Portugalac više povlačio nazad, da bi preuzimao loptu i organizovao dalje napade svoje ekipe. Takođe, glavni trener Solskjer uveravao je svoju ekipu da utakmica još uvek nije rešena, i da, ukoliko zaigraju kao tim, i dalje imaju šanse da sačuvaju bodove na svom stadionu, što se i dogodilo. Uprkos činjenici da je i dalje rana faza sezone, sunarodnici Kristijano Ronaldo i Bruno Fernandeš pokazuju autoritet u svlačionici Mančester Junajteda, što može pozitivno da se odrazi u nastavku sezone, a prva prilika za to jeste današnji duel sa Liverpulom, nakon osvajanja samo jednog boda u poslednja tri kola Premijer lige. Junajted mora da krene svirati po Ronaldovim notama, inače ovo preti da postane još jedna neuspešna sezona..


RTS :: Lavrov u Banjaluci: Razmotren odnos centralnih vlasti BiH i Srpske\nRegion Lavrov u Banjaluci: Razmotren odnos centralnih vlasti BiH i Srpske\npetak, 21. sep 2018, 15:53 -> 21:18\nLavrov u Banjaluci: Razmotren odnos centralnih vlasti BiH i Srpske\n"Ruska Federacije je za nas prijatelj i želimo da razvijamo svake moguće odnose, pre svega ekonomske, ali kulturne, političke i svake druge odnose", rekao je Milorad Dodik dodajući da je Republika Srpska onemogućila BiH da uvede sankcije Rusiji.\nDodik je odbacio bilo kakve spekulacije i tvrdnje koje govore o lošem uticaju Rusije na RS i istakao da je Rusija za RS prijatelj, koji pomaže na, kako je rekao, svim nivoima.\nOdbacivši tvrdnje o ruskom uticaju na Republiku Srpsku, Dodik je odbacio i navode da je "ruski čovek" i istakao da je "srpski čovek i da poštuje i voli Rusiju te da je veštačka i nametnuta ta priča zbog antiruske histerije".\n"Danas smo razgovarali o dostignućima koje smo imali i našim planovima za budućnost RS", rekao je Dodik i naglasio da posebnu zahvalnost Rusiji duguje za rezoluciju o Srebrenici u Savetu bezbednosti na koju je uložen ruski veto.\n"Želim da zahvalim u ime srpskog naroda i RS. To pitanje za nas će ostati večito upisano kao dokaz našeg prijateljstva", rekao je Dodik.\nNaveo je da su dve delegacije razgovarale o ekonomskim pitanjima i o tome na koji način sarađivati dalje.\nLavrov je rekao da mu je drago što se nalazi u BiH te da je sa predsednikom Srpske razmotren odnos centralnih vlasti države BiH i Republike Srpske.\n"Mi smo zainteresovani da razvijamo odnose u svim oblastima. Porast robne razmene sa BiH se puno odnosi na RS, pre svega zbog voća i povrća", rekao je Lavrov dodajući da je bilo govora o tome da se što pre stvore uslovi za izvoz mesa i mleka.\nLavrov je podsetio da je sa "Gaspromom" potpisan sporazum o gradnji fabrike u Zvorniku naglašavajući da se nada da će se tečni gas iz te fabrike koristiti ne samo u Srpskoj, nego i u Srbiji.\nLavrov je rekao da je nedopustivo nametanje sa strane stava da li je neko na strani ili protiv Rusije.\nMilorad Dodik je odlikovao Lavrova za rad i izvanredne zasluge na razvijanju i jačanju svesti srpskog naroda u borbi za slobodu i nezavisnost, kao i za izuzetno značajan doprinos učvršćivanju političkih i prijateljskih odnosa Srpske i Rusije.\nU Administrativnom centru Vlade Srpske u Banjaluci pre toga je održan sastanak predsednika Srpske Dodika i Lavrova, kome su prisustvovali premijerka Srpske Željka Cvijanović, šef Predstavništva Republike Srpske u Rusiji Duško Perović, zamenik ministra inostranih poslova Rusije Aleksandar Gruško, direktor Četvrtog evropskog departmana Ministarstva inostranih poslova Rusije Aleksandar Bocan-Harčenko i ambasador Rusije u BiH.\nOdržan je i sastanak Dodika i Lavrova sa delegacijama Republike Srpske i Rusije, kojem su prisustvovali Nedeljko Čubrilović i brojni ministri u Vladi Srpske.\nLavrov je Banjaluci imao sastanak i sa ministrim inostranih poslova Srbije Ivicom Dačićem. Dvojica ministara prisustvovali su ceremoniji polaganja kamena temeljca za izgradnju Srpsko-ruskog hrama i kulturnog centra, saglasili su se da odnosi Moskve i Beograda napreduju na svakom planu i da su međusobni odnosi dostigli veoma visok nivo strateškog partnerstva.\nLavrov je, inače, u Banjaluku doputovao iz Sarajeva gde ga je na aerodromu dočekala premijerka Željka Cvijanović. Tokom prepodneva je razgovarao najpre sa članovima Predsedništva BiH, a potom i sa šefom diplomatije BiH Igorom Crnatkom.\nPosetu Lavrova pratio je veliki broj medija. Tokom večeri Lavrov je otputovao iz Banjaluke, a sa banjalučkog Aerodroma ispratila ga je premijerka RS Željka Cvijanović.\n(petak, 21. sep 2018, 16:33) - anonymous [neregistrovani]\nPredivan docek u Banjoj Luci za velikog drzavnika. Ovaj hram ce biti i nova turisticka atrakcija u predivnoj Banjaluci ali i znak iskrenog prijateljstva dva naroda na vijek i vijekova, za buduca pokoljenja\nPožar u centru Splita, izgoreli motori na Rivi


PR Služba FK ''Radnik''\nPosle odigrane utakmice 16.kola SLS, između ekipa FK''Radnik'' i FK ''Voždovac'', gde je ekipa Radnika zasluženo pobedila sa 1:0, rukovodstvo kluba je primorano da da sledeće saopštenje za javnost:\nNeodređeni i neprecizni navodi šefa stručnog štaba FK''Voždovac'', Ilije Stolice na konferenciji za štampu posle utakmice, a kasnije i navodi direktora Voždovca Gorana Grkinića u ''Sportskom žurnalu'', su dovele rukovodstvo i igrače FK''Radnik'' u tešku nedoumicu i nezgodan položaj. Pitanje je, da li moramo preko medija i suda šire javnosti, da branimo pošteno i sportski izvojevanu pobedu nad ekipom Voždovca.\nZatečeni smo ovakvim stavom ljudi iz Voždovca, jer smo uvek imali iskrene i prijateljske odnose sa rukovodstvom i predsednikom FK ''Voždovac'', a smatramo da ti odnosi i danas nisu poremećeni na bilo koji način, iako nas ovakvi istupi pojedinacai iskreno pogađaju.\nVraćajući se na samu utakmicu, mišljenja smo da je na terenu vođena bespoštedna borba na svakom njegovom delu, uz izuzetno zalaganje naših igrača koji su izgarali u želji za postizanje što boljeg rezultata. Sa druge strane imali smo takođe dobro postavljenu i spremnu na borbu, ekipu Voždovca. Ono što se vidlo od samog početka, a i tokom utakmice, je previsoka tenzija kod stručnog štaba i igrača Voždovca, koji su bez ikakvog razloga komentarisali i žestoko se verbelno obračunavali sa sudijskim timom a u više navrata i sa našim igračima i publikom. Ponašanje kapitena Voždovca Pavlovića, kao i ponašanje nekolicine igrača gostiju je bilo za svaku osudu, pa i sami ne znamo zašto nisu sankcionisani za svoje ponašanje od strane sudijskog tima. Možda je dizanje bezpotrebne tenzije bila taktička zamisao šefa stručnog štaba i sportskog direktora, ako jeste onda je i moralni čin podnošenje ostavke, kojom prete njihovom rukovodstvu.\nU igri, u kojoj smo mi imali još dve izgledne šanse za postizanje pogotka, ekipa Voždovca nije imala ni jedan udarac u okvir gola i samim tim ne vidimo razlog za umanjenje našeg uspeha. Sportski je pobediti i izgubiti, ali nikako se razlozi za neuspeh ne smeju tražiti u nekoj drugoj strani, pogotovo ako za to nemate ni jedan valjani razlog, osim neke bezrazložne ''sumnje'', na koju su svi iz sportskog dela Voždovca ''ukazivali'' mnogo pre početka same utakmice.\nNa kraju, ističemo da FK''Radnik'' ne želi da bude ''osuđivan'' za nešto za šta nije nimalo kriv, a pogotovo ako za to nema nijedan valjani razlog. Naša želja je ostvarivanje što boljih rezultata i smatramo da ne bi trebao da bude greh, ako ostvarimo pobedu, a da bi se pobedilo mora se šutnuti u okvir gola.\nSnimak sa ove utakmice je dostupan široj javnosti preko you toube kanala i smatramo da će se posle viđenog snimka utvrditi da su tvrdnje direktora i trenera Voždovca neargumentovane. PR Služba FK ''Radnik''


RTCG - Radio Televizija Crne Gore - Nacionalni javni servis :: Svijet :: Glavni dan glasanja na lokalnim izborima\n13. 09. 2020. 12:32 >> 12:30 0\nU Rusiji je danas glavni dan glasanja na regionalnim i lokalnim izborima, kao i na izborima za poslanike regionalnih skupština, prenosi TAS.\nLokalni i regionalni izbori u Rusiji uobičajeno traju jedan dan i održavaju se druge nedjelje u septrembru. Ove godine se, međutim, odstupilo od ove prakse, zbog pandemije korona virusa. Glasanje je počelo 11. septembra i traje tri dana, a današnji dan glasanja označen je kao glavni.\nIzbori se održavaju u 83 regiona Rusije na više od 56.000 glasačkih mjesta. Građani će za gubernatora glasati u 18 regiona, a u pet gradova biće održani i izbori za gradonačelnika.\nNa izborima učestvuje oko 171.000 kandidata iz 36 političkih stranaka, kao i oko 40.000 nezavisnih kandidata.\nNa glasačkim mjestima preduzete su stroge mjere predostrožnosti u cilju zaštite od korona virusa. Prostori su dezinfikovani, nošenje zaštinih maski je obavezno, a građanima se prije ulaska mjeri temperatura.\nDeset hiljada Moskovljana primilo vakcinu\nU Rusiji ponovo rekordan broj zaraženih i umrlih od Kovid-19\nMaske obavezne, a vlasti da sprovode naredbu\n22:21 "Neću se miješati u formiranje vlade u CG"


GRIZELJ prezentirao nove tehnologije na Prvom BiH kongresu o vodama - Akta.ba\nNa kongresu su stručnjaci firme GRIZELJ objavili i prezentirali dva rada.\n29.10.2016. 08:04 / Izvor: Akta.ba\nU Sarajevu je održan dvodnevni kongres o vodama na kome su uzeli učešće stručnjaci u oblasti voda iz BiH i zemalja okruženja čime se može nazvati i Prvi BiH ''međunarodni'' kongres o vodama.\nVelik odaziv i nazočnost gostiju doajena akademske zajednice koji su uzeli aktivno učešće u objavi i prezentaciji svojih radova kao i univerzitetski profesori sa više Univerziteta i fakulteta iz EU i BiH tako strani i domaći stručnjaci – eksperti iz oblasti voda.\nNa kongresu su stručnjaci firme GRIZELJ objavili i prezentirali dva rada pod nazivom: Dehidracija otpadnog mulja sa PPOV za fertilizaciju tla, autor Mr.sc.Jasmina H. Bajramović i Procjedni mulja kao energent - BIO, CHCP i ISSA, autor Tomislav Grizelj, kroz Know how u postupanju sa muljem koristeći nove napredne eko tehnologije kao energent u zaštiti Prirode i okoliša.\nAktivno učešće u Prvoj konferenciji o vodama BiH predstavnika DVGW najveće institucije u oblasti voda i gasa u svijetu sa prezentacijom DVGW tehničko pravilo W 1000 ''Zahtjevi u pogledu kvalificiranosti i organizaciji poduzeća vodovoda'' sa aspekta sigurnosti , pouzdanosti i rizika u snabdijevanju potrošača pitkom vodom, dovoljno govori o vrijednosti i konkretnom pristupu rješenja kojim se bavila konferencija.\nNazočnost međunarodnog doajena u okolišu dr. Viktor Simončić sa temom rada i prezentacije pod naslovom Kako se ne udaviti u vodi nerealnim obvezama u procesu pregovaranja sa EU, je osvrt na zahtjeve koji se trebaju zadovoljiti u procesu pristupanja BiH prema EU.\nSvi učesnici su izrazili zahvalnost i pohvale prema organizatoru Udruženje konzultanata i inženjera BiH kroz naglasak da su tematske konferencije znanstveno, privredno i edukativno značajan faktor u razmjeni stručnih znanja, iskustva i BiH ciljeva prema EU kroz ekološki pristup prema vodi, prirodi i okolišu.\n#kongres o vodama\n3. Konferencija o urbanom planiranju i regionalnom razvoju u online formatu


Zogović: Izglasati prestanak važenja Zakona o slobodi vjeroispovijesti - Glas Srpske\nZogović: Izglasati prestanak važenja Zakona o slobodi vjeroispovijesti\nSrna 01.10.2020 14:56\nPODGORICA - Donošenje zakona o prestanku važenja kontroverznog Zakona o slobodi vjeroispovijesti jedina je garancija da će svetinje i imovina Srpske pravoslavne crkve (SPC) u Crnoj Gori biti ustavno zaštićeni, rekao je poslanik koalicije "Za budućnost Crne Gore" Milun Zogović.\nOn je naveo da je Zakon o slobodi vjeroispovijesti postao dominantno političko pitanje zahvaljujući predsjedniku Crne Gore Milu Đukanoviću i premijeru Dušku Markoviću, koji su krajem decembra prošle godine inicirali usvajanje tog "antipravoslavnog zakona u Skupštini Crne Gore".\nPrema njegovim riječima, poslanici u Skupštini treba da daju posljednju zakonodavnu riječ jer im to po Ustavu pripada.\nOn je ukazao da sada, kada je konstituisan novi saziv Skupštine Crne Gore i izabran predsjednik parlamenta, ne postoji ništa logičnije, već da novouspostavljena većina, čim se formiraju matični odbori, izglasa zakon o prestanku važenja Zakona o slobodi vjeroispovijesti.\n"Na taj način će se, u potpunosti zaštititi svetinje i imovinu SPC, ali i ispoštovati izborna volja građana koji su glasali za poništenje pomenutog zakona", naveo je Zogović.\nOn je, između ostalog, istakao da za izglasavanje tog zakona uopšte nije potrebno da bude formirana vlada, što bi "trebalo da bude jasno čak i posljednjem pravnom laiku".


Tolerancija i nediskriminacija | OSCE\nPočetna stranica Misija u Bosni i Hercegovini Naše aktivnosti Tolerancija i nediskriminacija\nAktivnosti Misije obuhvataju rad na poboljšanju mehanizama za sprečavanje i efikasnu borbu protiv diskriminacije, kroz procjenu poštivanja nacionalnih propisa i međunarodnih standarda i aktivno zalaganje za mijenjanje i dopunu postojećih propisa.\nMisija prati trendove u oblasti diskriminacije, kao i sudske postupke, te radi na stručnom osposobljavanju pravnika i upoznavanju javnosti sa ovim temama kroz informativne kampanje namijenjene cjelokupnom društvu. Misija također radi na osposobljavanju građanskog društva za aktivno učešće u prevenciji i zaštiti od diskriminacije, kroz organiziranje namjenskih edukativnih aktivnosti i pružanje savjetodavne podrške.\nMisija piše izvještaje, analize i preglede politika rada sa preporukama upućenim nadležnim institucijama, čiji je cilj unapređenje njihovog rada u borbi protiv diskriminacije. Poseban naglasak stavlja se na jačanje kapaciteta pravosudnih institucija u oblasti primjene međunarodnih standarda zaštite ljudskih prava i usklađivanja prakse u Bosni i Hercegovini sa sudskom praksom Evropskog suda za ljudska prava.\nMisija OSCE-a u Bosni i Hercegovini > Tolerancija i nediskriminacija\nOdluke Ministarskog vijeća OSCE-a u oblasti tolerancije i nediskriminacije\nBorba protiv diskriminacije u obrazovanju\nDvije škole pod jednim krovom: najvidljiviji primjer diskriminacije u obrazovanju u Bosni i Hercegovini


27.06.2007., 12:06 #1\nPutinova formula je jasna i lako razumljiva: ne nudimo nikakvu ideologiju nego obostrano koristan biznis. Tražimo samo da naše kompanije budu na tenderima u ravnopravnim odnosima sa ostalim.\nDIJALOG IZMEĐU RAKETA\nRusija i NATO i dalje imaju apsolutno suprotne stavove kad je reč o američkoj PRO kao i načinu kako da se reši budući status Kosova. To je potvrdila i deseta godišnjica saradnje koja je obeležena u utorak u Moskvi već mnogo puta ponovljenim ocenama o potrebi poboljšanja dijaloga.\n- Nema alternative našim dobrim odnosima. NATO ne može da zaobiđe Rusiju i kao što ni Rusija ne može da zaobiđe tako dobrog partnera kao što je NATO - kazao je generalni sekretara NATO Jap de Hop Shefer.\nNaravno, Rusija, pored čisto ekonomskih, ima i geopolitičke razloge što regionu nudi zajedničku gradnju Crnomorskog autotransportnog prstena i Crnomorskog elektroenergetskog prstena. To je za Putina i Kremlj važan deo „igre“ sračunate na pariranje takvoj amerikanizaciji regiona koja bi utirala puteve ne samo ekonomskom opkoljavanju Rusije. Kako je jednom prilikom neoficijelno rekao Sergej Lavrov: njegova zemlja ne želi da Balkan i region Crnog mora „preuzmu antirusku ulogu Austro-Ugarske“.\n27.06.2007., 12:12 #2\n27.06.2007., 12:13 #3\n- To je prvi put da ruski predsednik otvoreno izgovori reč veto - kaže sagovornik Kurira, dodajući da Putin do sada nikada "nije eksplicitno govorio o ulaganju ruskog veta, već više u zavijenoj formi". Na sastanku u četiri oka koji je trajao nešto više od sat vremena, Tadić je sa Putinom razgovarao i o ekonomskim pitanjima.\n- Za vreme ručka on je sa premijerom i predsednikom Hrvatske Ivom Sanaderom i Stjepanom Mesićem još jednom pokušao da ubedi ruskog predsednika u "najlogičniji pravac" izgradnje gasovoda kroz Srbiju i Hrvatsku.\nNi Samit crnomorske inicijative u Istanbulu nije bio nimalo dosadan, kako što se na prvi pogled čini. Obeležio ga je pravi skandal - izazvao ga je albanski premijer Sali Beriša, koji je ušao u veoma neprijatan verbalni duel sa srpskim predsednikom, nakon što je "ničim izazvan" i naočigled svih prisutnih lupio je da je Kosovo "albanski vilajet"!\n- Kosovo je albanski vilajet još od vremena Osmanlijskog carstva - uzviknuo je Beriša, nastavljajući svoju istorijsku lekciju o tome da je Kosovo u jednom periodu bilo naseljeno uglavnom Albancima, koje je Evropa poklonila drugoj državi samo zbog toga što je bilo "vilajet palog carstva".\nŠef srpske diplomatije Vuk Jeremić iz Istanbula nastavio je put u Brisel, gde je razgovarao sa zvaničnicima Evropske unije i NATO. Na sastanku sa potpredsednikom Evropske komisije Frankom Fratinijem odlučeno je da 1. januara sledeće godine otpočne dijalog o liberalizaciji viznog režima, a paralelno s tim i razgovori o potpunom ukidanju viza. Takođe je odlučeno da se otvori jedinstven šengenski centar u nekoj od zemlja EU. Jeremić će sutra razgovarati s generalnim sekretarom NATO Japom de Hop Sheferom, komesarom za proširenje EU Olijem Renom i sa predsedavajućom Delegacije za jugoistočnu Evropu EP Doris Pak.


Vojvodina na korak od Lige šampiona! - Sportske.net\nVojvodina na korak od Lige šampiona!\nEkipa Vojvodine je večeras uspela da se plasira u poslednje kolo kvalifikacija za Ligu šampiona.\nLŠ, kvalifikacije - Preokret Vojvodine u Bugarskoj!SP - Srbija je spremna za revanš i - ulazak u finale!LŠ (kval.) - Vojvodina u drugom koluSve je poznato, Srbija saznala ime rivalki u polufinalu! Imaćemo i dodatni motiv...Cirkus u režiji FIVB, još jednom promenjeni termini, evo kad će (valjda) igrati Srbija!\nSrbija ima čime da se ponosi kada je odbojka u pitanju ove godine.\nNakon što je muška reprezentacija igrala polufinale Svetskog prventva i nakon što je ženska selekcija osvojila Svetsko prvenstvo u Japanu, prešlo se na klupsku odbojku, a igrači aktuelnog šampiona Srbije su uspeli da se plasiraju u poslednje kolo kvalifikacija za Ligu šampiona.\nVojvodina je i večeras savladala ekipu Neftohimika sa 3:0 (25:17, 25:22, 25:22), dok je u prvom meču u Burgasu bilo 3:2 za Vojvodinu.\n"Spens" je večeras bio pun, Novosađani su uživali u novoj pobedi svog tima.\nPoslednji protivnik u borbi za Ligu šampiona novosadskoj Vojvodini biće Šomon iz Francuske.


Uslovi korišćenja - REMARKER\nPristupanjem veb lokaciji na adresi https://remarker.media u vlasništvu Remark DPCM doo iz Beograda, slažete se da ovim uslovima, svim važećim zakonima i propisima i saglasni ste da ste odgovorni za usklađenost sa važećim lokalnim zakonima. Ako se ne slažete sa bilo kojim od ovih uslova, zabranjeno je da koristite ili pristupite ovoj veb lokaciji. Materijali sadržani na ovoj veb stranici su zaštićeni važećim zakonom o zaštiti autorskih prava i žiga.\nDozvola se daje privremeno za preuzimanje jedne kopije materijala (informacije ili softvera) na veb stranici https://remarker.media za ličnu, nekomercijalnu upotrebu. Ovo je izdavanje dozvole, a ne prenos vlasništva, a pod ovom licencom ne smete:\n- modifikovati ili kopirati materijale;\n- koristiti materijale za bilo koju komercijalnu svrhu ili za bilo koji javni prikaz (komercijalni ili nekomercijalni);\n- pokušati dekompilaciju ili obrnuti inžinjering bilo kog softvera koji se nalazi na https://remarker.media veb lokaciji;\n- uklanjati sva autorska ili druga vlasničke napomene iz materijala; Ili preneti materijal na drugu osobu ili kopirati materijal na bilo koji drugi server bez izričite dozvole Remark DPCM doo.\nOva licenca će se automatski prekinuti ako prekršite bilo koje od ovih ograničenja i može se prekinuti od strane https://remarker.media u bilo koje vrieme. Nakon što prekinete prikazivanje ovih materijala ili po prestanku ove dozvole, morate uništiti bilo koji preuzet materijal bilo u elektronskom ili štampanom formatu.\nMaterijali na veb stranici https://remarker.media pružaju se na osnovu onoga "kakvi jesu". Remark DPCM ne daje nikakve garancije, izražene ili implicitne, i ovim se odriču i negiraju sve druge garancije, uključujući, bez ograničenja, implicitne garancije ili uslove prodaje, sposobnost za određenu namjenu ili neprekidnost intelektualne svojine ili druga kršenja prava.\nDalje, Remark DPCM ne garantuje ili ne daje nikakve izjave o tačnosti, verovatnim rezultatima ili pouzdanosti korišćenja materijala na njegovoj veb lokaciji ili na bilo koji drugi način vezan za takve materijale ili na bilo kojoj lokaciji povezana sa ovom sajtu.\nNi u kom slučaju Remark DPCM ili njegovi dobavljači ili autori ne mogu biti odgovorni za bilo kakvu štetu (uključujući, bez ograničenja, oštećenja za gubitak podataka ili profita ili zbog prekida poslovanja) koji proizilaze iz upotrebe ili nemogućnosti korišćenja materijala na veb stranici Remark-a, čak i ako Napomena ili ovlašćeni zastupnik za primedbu obavješten je usmeno ili pismeno o mogućnosti takve štete. Zbog toga što neke jurisdikcije ne dozvoljavaju ograničenja implicitnih garancija ili ograničenja odgovornosti za naknadnu ili slučajnu štetu, ova ograničenja se možda ne odnose na vas.\nMaterijali koji se pojavljuju na veb stranici https://remarker.media mogu uključivati tehničke, tipografske ili faktografske greške. Remark DPCM ne garantuje da je bilo koji od materijala na njegovoj veb stranici tačan, potpun ili aktuelan. Remark DPCM može napraviti izmene materijala sadržanih na njegovoj veb stranici u bilo koje vreme bez prethodne najave. Međutim, Remark DPCM ne daje nikakvu obavezu da ažurira materijale.\nRemark DPCM nije pregledala sva mesta povezana na njegovu veb stranicu i nije odgovorna za sadržaj bilo kojeg takvog povezanog sajta. Uključivanje bilo kog linka ne podrazumeva odobrenje Remark DPCM. Upotreba bilo koje takve povezane veb lokacije je na vlastitom riziku.\nRemark DPCM može revidirati ove uslove usluge za svoju veb stranicu u bilo koje vrijeme bez prethodne najave. Korišćenjem ove veb stranice slažete se da ćete biti vezani tada važećom verzijom ovih uslova usluge.\nOvi uslovi i pravila se uređuju i tumače u skladu sa zakonima Srbije i neopozivo podnosite isključivu nadležnost sudova u toj državi ili lokaciji.


Više od 40 odsto gazdinstava u Hrvatskoj ugašeno nakon ulaska u EU - Agro saveti\nNaslovna Aktuelnosti Više od 40 odsto gazdinstava u Hrvatskoj ugašeno nakon ulaska u EU\nSa jedne strane finansijska sredstava iz pretpristupnih fondova od velikog su značaja za poljoprivrednike. S druge strane, pristupanjem Evropskoj uniji otvara se veliko tržište bez carinskih ograničenja, koje može da uguši domaće poljoprivredne proizvođače. Kako je Hrvatska prošla kroz ovaj proces i koliko iskustva njihovih poljoprivrednika mogu da se primene u Srbiji?\nViše od 40% poljoprivrednih gazdinstava nakon ulaska Hrvatske u EU je ugašeno. Samo uporni i oni koji su ozbiljno shvatili ovaj sektor privrede danas posluju.\nIgor Rešetar se od 1992. bavi proizvodnjom mleka, koja je najviše pogođena u Hrvatskoj, nakon korišćenja pomoći iz fondova, uvećao je proizvodnju, ali se i dalje bori za opstanak.\nPreman njegovim rečima, poslednjih 20 godina stalno je u zaduženjima i konstantno mu je potrebno sufinansiranje, jer gde god da aplicira za subvencije mora prvo sam da isfinansira sve da bi dobio neki povraćaj.\nEvropsko tržište ne prašta greške\nBivša članica pregovaračke grupe Ružica Gelo ističe da je članstvo u EU dobra prilika za one koji su uporni i ulažu maksimalno znanje i trud da bi pratili konkurenciju.\nPrema njenim rečima, da biste ušli u trku i iskoristili sredstva iz pretpristupnih fondova, korišćenje konsultantskih usluga je neophodno, jer zbog minimalne greške ili propusta prilikom apliciranja možete ostati bez finansija.\nSrećom, trošak angažovanja konsultanta se, po pravilu, sufinansira iz pretpristupnih i postpristupnih fondova, te se trošak izrade projekta deli između poljoprivrednog proizvođača i fondova EU.\nIskustva poljoprivrednih proizvođača u Hrvatskoj govore da korišćenje sredstava EU fondova pomaže u unapređenju poljoprivrede, ali isto tako nose sa sobom određena pravila i obaveze koji moraju da se poštuju da bi se opstalo.\nPROČITAJTE I... Odbijeni za subvencije za ovce, zbog tuđe greške\nPrethodni tekstOtkupna cena tovne junadi u porastu u Šapcu i Čačku\nSledeći tekstFarma koza Vujanić iz Vrbasa: Cilj je preraditi mleko


Bokseri Spartaka pobedom startovali u Evropskoj ligi\nSpartak - Debrecen 8:7\nSubotica, Hala sportova, gledalaca: oko 500. Sudije: Radiša Sarić, Milorad Gligić (Srbija), Šandor Kadar, Kjon Mihai (Rumunija), Ramona Kirhoc (Rumunija), Valer Pocovniku (Rumunija), merilac vremena: Martin Vizi (Srbija).\nPojedinačno - 56kg: Vanja Bačić - Norbert Kaluca 2:2. 60kg: Daut Sulimani - Gabor Hinger 3:1, 64kg: Faruk Ajvazi - Gabor Gorbič 0:4 (prekid u trećoj rundi), 69kg: Denis Memetović - Balaž Bačkai 0:4 (predaja u drugoj rundi), 75kg: Marko Božović - Ferenc Terek 4:0, 81kg: Nemanja Uverić - Peter Nađ 2:2, 91kg: Marko Radonjić - Sabolč Del 4:0.\nBokseri Spartaka pobedom su startovali u prvom kolu Evropske boxing van lige. Subotičanima je ovo bio debi u ovom takmičenju u kojem su se sastali sa Debrecenom, dvostrukim osvajačam i prošlogodišnjim finalistom ovog takmičenja.\nU uvodnoj borbi Sabo Florijan je posle tri runde bio ubedljiv savladavši Jožefa Lazoka iz Debrecena. U prvoj borbi meča sastali su se Vanja Bačić i Norbert Kaluca. Ovaj duel je završio bez pobednika pošto je odlukom žirija meć završen 2:2. Spartak je poveo posle borbe u 60kg gde je Sulimani savladao na poene gabora Hingera sa 3:1. Revanširali su se Mađari pobedom Gabora Gorbiča koji je bio veoma ubedljiv u kategoriji do 64kg. U sledećoj borbi Denis Memetović se sastao sa Balažom Bačkaijem, prvakom Evrope. Mađar je na samom početku stekao prednost, pred kraj prve runde zadao je nezgodan udarac Memetoviću, pa je trener početkom druge runde odlučio da Subotičanin preda borbu. U kategoriji do 75kg Božović je bio bolji od svog protivnika i odlukom sudija sa 4:0 savladao svog rivala. Usledio je meč između Uverića i Petera Nađa. Publika je mogla da uživa u veoma otrvorenoj borbi ova dva takmičara, koja su na kraju podelila bodove 2:2. U poslednjoj borbi meča Radonjić je bio bolji od svog rivala. Snažnim udarcima mleo je protivnika tako da je sudijama ostalo samop da konstatuju pobedu domaćeg boksera sa čime je Spartak došao do konačne pobede u ovom susretu.


U “Alas-u” promet veći za 50 odsto\nAlas holding u ovoj godini očekuje veći promet, koji bi trebalo da iznosi 31,8 miliona evra, što je za oko 50% više nego lane.\nAlas holding je do sada u Srbiji uložio više od 70 miliona evra, samo u 2007. godini 17 miliona evra, a u toku je realizacija investicija od 11 miliona evra u fabriku "Zorka keramika" i četiri miliona evra u "Zorka opeku", rečeno je u toj kompaniji.\nUlaganje u "Zorka keramiku" će povećati kapacitete sa sadašnjih 2,1 miliona kvadratnih metara keramičkih pločica na šest miliona kvadrata. U 2008. godini planirana je proizvodnja 3,2 miliona kvadratnih metara keramičkih pločica.\nDo kraja godine planira se izvoz vredan šest miliona evra, što bi bilo oko 30 procenata više nego prošle godine.\nIstovremeno, ulaganje u "Zorka opeku" će udvostručiti kapacitete proizvodnje fasadne opeke na 50 miliona komada. Ove godine planirana je proizvodnja 35 miliona komada, da bi se naredne radilo punim kapacitetom.\nOve godine planirani izvoz iznosi dva miliona evra, što će biti neznatno više od izvoza u 2007.\nAlas holding u Srbiji poseduje i preduzeća "Zorka alas kamen" i "Alas Rakovac" koja se bave proizvodnjom i preradom kamena svih frakcija neophodnog u putnoj i hemijskoj industriji, proizvodnji stočne hrane, kao i za rad domaćih šećerana.\nKompanije "Alas Rakovac", "Zorka alas kamen" i "Zorka keramika", dobile su pre nedelju dana i sertifikat za svetski standard kompanijskog razvoja i sistema upravljanja ISO 9001:2000.\nAlas Holding je deo austrijske Asamer grupe, jednog od najvećih proizvođača građevinskog materijala i kamena u Evropi, sa godišnjim prometom od oko 500 miliona evra. Ta grupa je u Srbiju došla 2001. kad je sa francuskim partnerom Lafaržom kupila Beočinsku fabriku cementa.\nProizvodnja "zastave 10" do 2011?\nAutomobil "zastava 10" proizvodiće se u kragujevačkoj fabrici još najmanje dve godine, kaže direktor “Zastave”.\nMeđutim, italijanski Fijat još nije odredio obim proizvodnje i brend vozila, izajavio je direktor Zastava auta Zoran Bogdanović i dodao da će nakon prelaznog perioda od dve godine Fijat početi proizvodnju novih modela u punom kapacitetu, od 300 hiljada automobila godišnje.\nBogdanović je ocenio da je italijanski partner zainteresovan da zadrži proizvodnju "zastave 10", koja se radi prema licenci za "punto 3", najprodavanije Fijatovo vozilo u Evropi.\n"Fijat će planove za 'zastavu 10' precizirati ugovorom o zajedničkom ulaganju, što znači da će biti doneta odluka o obimu proizvodnje, izboru tržišta i brendu pod kojim će se vozilo i dalje proizvoditi", naveo je on.\nSerijska proizvodnja "zastave 10" u Kragujevcu počela je sredinom 2007. godine i do sada je proizvedeno četiri hiljade vozila.\n"Sa linija silazi 400 automobila mesečno , a proizvodnja bi, ako Fijat tako odluči , mogla da bude i udvostručena uz minimalne investicije u opremu i upošljavanje 20 odsto novih radnika", rekao je Bogdanović.\nOn je dodao da na proizvodnji "zastave 10" radi 350 radnika, koji su u prednosti u odnosu na zaposlene u drugim Zastavinim pogonima, pošto su zahvaljujući saradnji Fijatom već stekli neophodna znanja o primeni visokih tehnologija.\nPoslovna saradnja fabrike Zastava auto sa Fijatom počela je u septembru 2005. zaključivanjem komercijalnog ugovora sa italijanskim proizvodjačem, o kupovini licence, znanja i opreme.\nDržava je tada Fijatu otpisala dugove od 11,5 milona evra, a kragujevačka fabrika je isto toliko sredstava uložila u instaliranje nove opreme za početak proizvodnje "zastave 10".\nDirektor Zastava auta Zoran Bogdanović naveo je da je kragujevački proizvođač do sada najviše problema imao sa prodajom "zastave 10" u zemljama bivše SFRJ, Rumuniji, Bugarskoj i Albaniji.\nPrema njegovim rečima, Fijatovi dileri su namerno obarali cene svih modela vozila tog italijanskog proizvođača, pošle čega se Zastava, zbog nelojalne konkurencije, povukla sa tih tržišta.\nSB kreditira Koridor 10?\nMinistar ekonomije Mlađan Dinkić najavio je da će u septembru početi pregovori sa Svetskom bankom o kreditu za završetak izgradnje Koridora 10 kroz Srbiju.\n"Za završetak Koridora 10 prema trenutnim procenama potrebno je oko 1,7 milijardi evra, a deo tog novca će biti obezbeđen iz kredita Svetske banke i Evropske investicione banke", kaže on.\n"Planiram i da otputujem u Vašington i da do kraja godine pokušam da zaključim taj kredit kako bi mogao da se koristi od 2009.", najavio je ministar.\nDinkić je naglasio da ove godine svi radovi na koridoru 10 i putnoj privredi u Srbiji mogu da se finansiraju iz postojećih neutrošenih privatizacionih prihoda. Ostalo je još oko 250 miliona evra za te namene, dodao je on.\n"Ugovor o koncesiji za izgradnju autoputa Horgoš-Požega je mrtav i potrebno je pronaći rešenje da se iz te situacije izađe i krene s klasičnim budžetskim finasiranjem", rekao je on.\n"No monopoly in agriculture"\nAgriculture Minister Saša Dragin claims that the state "will not tolerate monopolies".\n"We sent a motion to establish whether there is a monopoly in the milling industry`s process of setting up of the prices of wheat," he said, and added that his ministry asked that the issue of Salford`s monopoly in the milk market be investigated.\n"This administration will not tolerate monopolies in the market,” Dragin told the Belgrade daily Blic.\nHe said that payments of all subsidies to agricultural households, purchases directly from producers, antitrust policies, product quality control and setting up of an agency for payments in the agriculture sector, so that European funds for the development can be used, were the first steps of Ministry of Agriculture.\nDragin said that the state will provide help only to registered agricultural households.\n"They need to get stronger, so that they can compete under conditions settled by global markets," he said, and added it is important to assist farming associations so that they can handle the market, including buyers and the state "if they thought that it conducted the wrong policy".\nDragin also said that farmers must "see perspective in growing other sorts of cultures, which are profitable in the world market".\nProduction of Opel Astra Classic II in Sombor ?\nMinister of Economy, Mlađan Dinkić said that Fiat was not interested in realization of the contract on production of Opel's model "Astra" in Kragujevac, so that the talks had commenced with GEneral Motors about relocation of production units. One of the most interesting locations is the Factory of special vehicles in Sombor.\nDanas ugovor o prodaji Ikarbusa\nUgovor o prodaji fabrike autobusa Ikarbus, danas će biti potpisan sa ruskom firmom Avtodetal servis iz Uljanovska.\nDogovorena cena iznosi 46 evra po akcji, što za paket od 39.22 odsto akcija Ikarbusa koje su u vlasništvu Akcijskog fonda i Fonda za penzijsko i invalidsko osiguranje, ukupno iznosi 7,2 miliona evra. Avtodental servis iz Uljanovska, takođe se obavezao da na investicije od 1,357 miliona evra koje će biti će u prvoj godini poslovanja biti uložene u opreme, objekte i zaštitu životne sredine.\nAvtodetal servis bio je jedini ponuđač na tenderu, iako su pored ruske kompanije, tendersku dokumentaciju za kupovinu 149.624 akcija Ikarbusa otkupili su i izraelski "Majers kars end traks" (Mayer's Cars and Trucks) i kompanija MK komerc iz Novog Sada, ali nisu dostavili ponude.\nPosle potpisivanja Ugovora mali akcionari Ikarbusa će biti pozvani da prodaju akcije, a kako B92 saznaje Avtodetal servis je spreman da otkupi sve akcije koje budu ponuđene.\n"Ikarbus" je akcionarsko društvo sa 720 zaposlenih, lider je u proizvodnji autobusa u jugoistočnoj Evropi. Proizvodi gradske, medjugradske i turističke autobuse na prirodni gas. Kapacitet je hiljadu vozila godišnje, a do sada je iz fabrike "izašlo" 20.000 autobusa.\nIkarbus zapošljava 720 radnika, a za ovu godinu Ikarbus je planirao isporuku 600 autobusa, od čega je prema informacijama te kompanije do sada isporučeno približno 300 vozila, od čega 80 u Dubai, 50 u Rusiju, 10 Veoliji-Litas, 36 Lasti, tri u Suboticu a 75 GSP-u.\nIkarbus je prošle godine imao gubitak od 517 miliona dinara što je gotovo osam puta više nego 2006. godine.


Nekoliko scenarija za nastavu na fakultetima - Sputnjik Srbija\n02:08 08 Mart 2021\n18:33 17.08.2020 Preuzmite kraći link\nUniverzitet je predvideo nekoliko scenarija: normalan rad i nastavu na fakultetima, rad na daljinu i kombinovano – rad na daljinu i na fakultetima.\n„Pretpostavljam da će zbog okolnosti, naročito u zimskom semestru, prevladati kombinovani model. Za praktični deo nastave studenti će dolaze na fakultet, a za teorijski deo nastava će se odvijati onlajn“, rekla je Popovićeva Tanjugu.\nNa nekoliko fakulteta, kako je navela, biće realizovani pilot programi onlajn provere znanja – onlajn ispiti. Još se ne zna na kojim fakultetima će studenti imati priliku da polažu ispite od kuće.\n„Za mnoge predmete, na mnogim fakultetima je organizacija onlajn polaganja ispita moguća. Međutim, imate masovne ispite gde je to teško ostvariti. Sa druge strane, ne sme se ugroziti kvalitet obrazovanja, kvalitet diplome koja se stiče“, rekla je rektorka.\nDo oktobra fakultete očekuju ispitni rokovi i drugi krug upisa, koji počinje 4. septembra. Još na početku školske godine doneta je odluka da ove godine fakulteti organizuju sedam ispitnih rokova zbog Evropskih univerzitetskih igara, koje su odložene zbog korone.\n„Verujem da će fakulteti naći način i biti fleksibilni kako bi se omogućilo studentima da pokažu znanje“, istakla je ona.\nNa pojedinim fakultetima ostalo je dosta budžetskih mesta, a rektorka veruje da će oni biti popunjeni u septembru.\n„Šteta da se ne iskoristi šansa za budžetsko mesto na univerzitetima u Srbiji, jer tu nema plaćanja školarine“, zaključila je Popovićeva.\nvirus korona, nastava, rektor, Beogradski univerzitet


Novi Peugeot 308 SW sa hibridnim priključkom - Otkup vozila\nOtkup vozila » Novosti » Novi Peugeot 308 SW sa hibridnim priključkom\nKompanija Peugeot je predstavila svoj novi model 308 SW, tačnije redizajniranu karavan verziju iz svoje hečbek porodice automobila, sada sa novim električnim punjačem i sa više prostora za putnike.\nNovi Peugeot 308 SW se očekuje krajem 2021. godine ili početkom 2022. Iako cena još uvek nije zvanično potvrđena, predviđa se da će biti oko 26.000 evra.\nSmatra se jednim od najlepših modela ovog tipa u Evropi, s obzirom da predstavlja produženu karavan verziju lepo dizajniranog hečbek automobila sa više prostora i udobnosti za putnike. Osim toga, predstavlja drugi model sa novim logom kompanije, dok ceo dizajn automobila ukazuje na novitete po pitanju njegove veličine.\nŠta se promenilo po pitanju izlgeda?\nU odnosu na dosadašnju verziju, produženo je međuosovinsko rastojanje za 55 mm na sadašnjih 2732 mm. Ostavlja se znatno više prostora za putnike, dok je prtljažnik povećan sa 412 na 608 litara, što je na primer, za čak 33 litre više u odnosu na Ford Focus karavan. Ukoliko i to ne bude dovoljno, ostavlja se mogućnost spuštanja zadnjih sedišta, pa se tako dobija prostor od 1,85 metara po dužini.\nU poređenju sa prethodnom 308 SW verzijom, zadržana je širina prednje i zadnje osovine, međutim novi model je niži za 20 mm, a duži za 6 cm, radi veće dinamičnosti.\nKarakterišu ga odlično LED osvetljenje, točkovi između 40 i 45 cm i poprilično jednostavan, po nekima čak i tradicionalan unutrašnji dizajn. Smatra se da to nije slučajnost, s obzirom da slični modeli iz konkurencije karavana kod drugih proizvođača prate sličan trend.\nUnutrašnjost samog automobila poprilično podseća na standardnu 308 SW verziju, ali se novitet ogleda u najnovijoj kontrolnoj tabli sa višenamenskim upravljačem i 25 cm dugačkim ekranom osetljivim na dodir.\nNova opcija za električno punjenje\nPeugeot 308 SW će biti dostupan u verzijama sa benzinskim motorom od 1.2 litara i dizel motorom od 1.5 litara. Standardni trocilindrični 1.2-litarski benzinski motor sa turbopunjačem biće ponuđen u verziji sa 110 ili 130 konjskih snaga, kao i sa manuelnim menjačem od 6 brzina ili opciono 8 brzina za verziju sa jačom snagom.\nTakođe, postoji opcija za električni priključak sa 178 i 222 konjske snage, dometom od 59 kilometara posredstvom baterije od 12.4kWh, 81 kW elekričnim motorom i osmostepenim automatskim menjačem.\nIako su iz kompanije Peugeot najavili novi kompletno električni automobil u hečbek verziji, dovodi se u pitanje da li će to biti slučaj i sa karavanom.\nSmatra se da Peugeot 308 SW predstavlja evropsku alternativu za SUV modele, s obzirom na svoju veličinu i isečen zadnji kraj karakterističan za hečbekove i terence. Mnogi evropski proizvođači automobila i dalje veruju u svoje karavane, a prilagođavanjem pokušavaju da isprate trendove u dizajnu karakterističnom za SUV modele.\nDa li će i koliko pojedini proizvođači automobila uspeti da se odupru svetskim trendovima u auto industriji nije moguće predvideti, ali je sigurno da električni i SUV modeli automobila dobijaju na popularnosti, pa se tako i kod nas sve više pominju.\nDa li ste razmišljali o prodaji sopstvenog polovnog automobila?\nUkoliko pratite promene u svetu automobila, sigurno je da ste u nekom trenutku pomislili na mogućnost kupovine električnog ili terenskog vozila. Činjenica je da oni imaju visoku cenu, stoga zahtevaju više novca za ulaganje.\nJedna od opcija za prikupljanje novca je svakako prodaja polovnog automobila po realnoj ceni, pa ukoliko ste zainteresovani, možete nas kontaktirati.\nDacia Sandero je pobedio Golf u trci za najprodavaniji automobil u Evropi


Beograd, 28. Oktobar 2014. PR Objave: Saopštenje -\nI ove godine, kao završni događaj projekta „Novi Lideri", biće održana „Konferencija Novih Lidera" 13. i 14. novembra, a Narodna banka Srbije je opet Mesto gde se lideri sastaju. Projekat se sprovodi od strane međunarodne studentske organizacije AIESEC, a podržan je od strane Ministarstva omladine i sporta Republike Srbije.\nI ove godine, kao završni događaj projekta „Novi Lideri", biće održana „Konferencija Novih Lidera" 13. i 14. novembra, a Narodna banka Srbije je opet Mesto gde se lideri sastaju. Projekat se sprovodi od strane međunarodne studentske organizacije AIESEC, a podržan je od strane Ministarstva omladine i sporta Republike Srbije. Sam projekat „Novi Lideri" pokrenut je 2006. godine sa idejom da se jača liderstvo u Srbiji i da se mladi podstaknu na proaktivan način razmišljanja i pokretanje inicijativa kako bi pozitivno uticali na društvo.\nNakon završenih Lead Up događaja u 15 gradova u Srbiji, u Narodnoj banci Srbije će se, i ove godine, kao završni deo projekta „Novi Lideri", održati „Konferencija Novi Lideri". Konferencija okuplja oko 200 mladih, proaktivnih učesnika iz cele Srbije, koji žele da čuju iskustva i savete ostvarenih lidera iz naše zemlje i regiona. Samo neki od lidera koji će, svojim životnim pričama, motivisati mlade da se bore za svoje ideale, stavove i ideje jesu Nenad Borovčanin, Milena Vujičić, Darko Soković, Boško Nektarijević, Dragana Kojičić Marjanović, Vladimir Leličanin, Marko Živić, Andrija Gerić, Nikola Vučićević, Stevan Filipović, Nadya Zhexembayeva i mnogi drugi.\nUkoliko se Vi nalazite među mladima koji žele da steknu, ali i podele svoja znanja, vizije i ciljeve, razvijajući liderske sposobnosti, možete se prijaviti za učešće na Konferenciji Novih Lidera na sledećem linku.\nkonferencija, aiesec, novi lideri\nq: 19 - t: 0.04049 sec


Danac Peter Sorensen prvi specijalni predstavnik EU u BiH - Klix.ba\nPrekida mandat u Makedoniji\nDanac Peter Sorensen prvi specijalni predstavnik EU u BiH\n27.5.2011. u 08:19\nDanac Peter Sorensen (44) bit će prvi šef delegacije Evropske unije i specijalni predstavnik EU u BiH, saznaje SRNA.\nEU bi, očekuje se u evropskim diplomatskim krugovima, trebalo da u petak zvanično objavi ovo imenovanje.\nSorensen je danas šef delegacije EU u Makedoniji, i prema evropskim izvorima, prekinut će mandat da bi došao u BiH.\nCatherine Ashton, evropski visoki predstavnik za vanjsku politiku i sigurnost, odlučila se za Sorensena nakon višemjesečne potrage za ličnosti koja bi obavljala funkciju koja se smatra izuzetno važnom, javlja dopisnik Srne iz Brisela.\nAshton je već uoči posjete Banjoj Luci i Sarajevu, odlučila da prvi šef delegacije Evropske unije i specijalni predstavnik EU bude Sorensen. Pred drugim kandidatima prevagu je odnijelo njegovo detaljno poznavanje regiona.\nDanski diplomata koji je dugogodišnji briselski kadar za bivšu Jugoslaviju, služio je u mnogim bivšim jugoslovenskim zemljama.\nBio je lični predstavnik ranije visokog predstavnika EU za spoljnu politiku i bezbjednost Javiera Solane, od 2006. do 2009.\nOd 2002. do 2006. bio je funkcioner UNMIK-a i direktor evropske kancelarije na Kosovu. Od 2000. do 2002. bio je specijalni savjetnik Solane za Kosovo. Tokom 2000. godine bio je specijalni izaslanik generalnog sekretara UN za Balkan


– Posted on 6 децембра, 2019Posted in: Aktuelno, Privreda, Sremska Mitrovica\nJKP „Vodovod “ iz Sremske Mitrovice, na kraju 2019. godine sumiralo je rezultate celogodišnjeg rada i najavilo buduće investicije u 2020. godini. Svojim korisnicima , iz ovog preduzeća najavljuju kvalitetnu uslugu u skladu sa modernim potrošačkim zahtevima. Njihovo saopštenje pročitajte u daljem tekstu:\n„U godini na izmaku u JKP Vodovod Sremska Mitrovica prioritet je bilo nesmetano snabdevanje potrošača higijenski ispravnom vodom za piće, kao i revitalizacija vodovodnog i kanalizacionog sistema. Na najbolji mogući način odgovoreno je zahtevima svakodnevnice u pogledu planiranih i havarijskih intervencija, sa ciljem da se svi nedostaci u sistemu reše u najkraćem mogućem vremenu.\nTakođe, u investicionom planu JKP Vodovod Sremska Mitrovica kroz izvore finansiranja sa republičkog ili pokrajinskog nivoa vlasti u planu su i radovi na rekonstrukciji vodovodne mreže i crpnih stanica na više lokacija u Sremskoj i Mačvanskoj Mitrovici, Laćarku, Manđelosu, Bešenovačkom Prnajvoru, Šuljmu“.


Kako zaustaviti olimpijsku dominaciju Mađara? - Sportske.net\nKako zaustaviti olimpijsku dominaciju Mađara?\nVaterpolo reprezentacija Mađarske predstojeće Olimpijske igre u Londonu dočekuje kao trostruki uzastopni olimpijski pobednik i rekorder po broju osvojenih medalja. Selektor Kemenji veruje da se ta dominacija neće prekinuti...\nTrener vaterpolo reprezentacije Mađarske Deneš Kemenji rekao je danas da bi pritisak na njegovu ekipu da osvoji zlato na Igrama u Londonu bio veći da nisu bili tri puta uzastopno šampioni, kao i da njegov tim zna šta je potrebno za četvrti trijumf u nizu.\n"Bio bi veći teret da nismo osvojili zlato na tri prethodna olimpijska turnira, ali nije se tako dogodilo. Dobro smo naučili razlike izmedju onog što bi mogli nazvati prosečan medjunarodni turnir i Olimpijskih igara. Nadam se da još imamo tu prednost u odnosu na druge timove, ali saznaćemo u Londonu", kazao je Kemenji.\nOn je preuzeo mađarsku reprezentaciju 1997. godine i postigao velike uspehe. Mađarska je uspela da trijumfuje na Igrama u Sidneju 2000, Atini 2004 i Pekingu pre četriri godine.\nMađari imaju 17 uzastopnih pobeda na Olimpijskim igrama, a bili su šampioni, takođe, rekordnih devet puta.\nIpak, pored uspeha na OI, Mađarska nije osvojila medalju na prethodna dva svetska prvenstva, a bronza sa evropskog šampionata iz Ajndhovena u januaru im je prva medalja posle Pekinga.\nŠansa da Mađarska postane prva nacija za četiti uzastopna trijumfa veoma motiviše ekipu, smatra golman Zoltan Ščeši.\n"Ruski ili sovjetski hokej tim osvojio je četiri uzastopna olimpijska zlata. To jeste pritisak, ali mnogi su govorili da je treću uzastopnu zlatnu medalju nemoguće osvojiti, a to smo uspeli, pa je i četvrta ostvariva", kazao je mađarski golman.\nPrvu i najtežu proveru Mađarska će imati na stratu turnira kada se 29. jula u prvom kolu Grupe B sastaje sa evropskim prvakom Srbijom.\nPored te dve selekcije u grupi je i tim SAD, koji je osvojio srebro u Pekingu, kao i vicešampion Evrope Crna Gora, reprezentacija Rumunije i domaćin Velika Britanija.


"Kreativna škola" - baza nastavničkih materijala za nastavu na srpskom jeziku\n„Kreativna škola“ predstavlja najveću bazu nastavničkih materijala za nastavu na srpskom jeziku, napravljenu u okviru nagradnog konkursa pokrenutog kao deo Microsoftovog programa „Partner u učenju“ u Srbiji, i svi zainteresovani nastavnici joj mogu pristupiti na Web lokaciji\nPobednici ovogodišnjeg konkursa „Kreativna škola“ dolaze iz svih delova Srbije (Subotice, Novog Sada, Beograda, Knjaževca…) i u svojim školama su izveli časove o Milutinu Milankoviću, Vinči, narkomaniji, poslovnom bontonu i drugim zanimljivim temama. Dodela nagrada u konkursu „Kreativna škola“ bila je ove godine dopunjena promocijom izvanrednih rezultata naših nastavnika na međunarodnim takmičenjima posvećenim inovacijama u nastavi uz pomoć informacionih tehnologija. Najnoviji uspeh je pobeda Slavice Jurić, profesorke srpskog jezika i književnosti u OŠ „Sveti Sava“ iz Bačke Palanke, na šestom evropskom finalu Innovative Teachers foruma koji je Microsoft organizovao u Beču krajem marta. Ona je na ovom takmičenju u konkurenciji inovativnih nastavnika iz 40 zemalja osvojila prvu nagradu u kategoriji „Saradnja“, predstavljajući tim koji je na prošlogodišnjoj „Kreativnoj školi“ osvojio prvo mesto projektom „Od zemlje, hleba do neba“.\n„Baza znanja nastavničkih radova, koja je plod konkursa „Kreativna škola“ predstavlja jedan od najboljih vidova saradnje nastavnika, a radovi koji stižu na konkurs su iz svake godine sve bolji i bolji. Ovi radovi su iznedreni u nastavnoj praksi i kroz „Bazu znanja“ se vraćaju u praksu, kao pomoć i podsticaj za dalji napredak“, rekla je zamenik ministra prosvete dr Milka Andrić u ime centralne komisije koja je pregledala i vrednovala radove predložene za nagrade „Kreativne škole“. Tim nastavnika iz tri škole iz Bačke Palanke osvojio je prvu nagradu za rad iz srpskog jezika „Putnik kroz vasionu i vekove“. „Putovanju i prevazilaženju granica svake vrste učili smo se od Milankovića, a „Kreativna škola“ nam je dala povod i motivaciju za stručno usavršavanje i razmenu ideja. Ne skrivamo zadovoljstvo zbog ostvarenih rezultata, koje smatramo podsticajem za nove pohode“, kaže Jugoslava Lulić iz Bačke Palanke, član tima nastavnika koji je dobio prvu nagradu u kategoriji srednjih škola. Odluka o ostalim dodeljenim nagradama u ovogodišnjem konkursu „Kreativna škola“ objavljena je na Web lokaciji\nInternet microsoft nastava obrazovanje srpski jezik web sajtovi znanje\nOznake: Internet microsoft nastava obrazovanje srpski jezik web sajtovi znanje


SDP i SDA: Stabilizacija političke situacije; BDZS: Zagrljaj utopljenika\nPonedeljak , 2017-04-10 | 15:40:33\nSandžačka demokratska partija (SDP) i Stranka demokratske akcije (SDA) Sandžaka očekuju stabilizaciju političke situacije u Novom Pazaru nakon formiranja nove vladajuće kolacije, dok u Bošnjačkoj demokratskoj zajednici Sandžaka (BDZS) ovaj potez vide kao „zagrljaj utopljenika“.\nNekoliko članova SDA Sandžaka danas je na Gradskoj skupštini imenovano na visoke funkcije vlasti, čime je ispoštovan deo Deklaracije o strateškom partnerstvu izmedju Ljajićeve i Ugljanove partije.\nŠef odborničke grupe „Evropski Novi Pazar“ Muamer Bačevac smatra da će nova koalicija biti od velike koristi za sve gradjane Sandžaka.\n„Mi imamo slične nacionalne i lokalpatriotske interese i ciljeve, autentične smo bošnjačke stranke, tako da smatram da je ovo dobar trenutak za sve gradjane Novog Pazara, ali i šire. Ne zaboravimo da je ovo velika koalicija, koju čine i Sandžačka narodna partija (SNP) i Srpska napredna stranka (SNS)“, rekao je Bačevac radiju Sto plus.\nŠef odborničke grupe SDA Sandžaka Nafilj Sejdović ističe da je cilj koalicije da se stane na kraj političkim podelama i da Novi Pazar bude prosperitetan i stabilan grad, grad mladih.\n„Današnjim činom stvaraju se povoljni politički uslovi i pozitivna politička atmosfera u Novom Pazaru. Grad ima mnogo problema, rešavaćemo ih zajedno jedan po jedan, biće teško, ali tu smo da se borimo“, rekao je Sejdović.\nOn je odgovarajući na pitanje našeg radija o tome da li očekuje duže trajanje ove koalicije sa SDP u odnosu na onu 2012. godine rekao da u ovoj stranci postoji iskrena želja da „ova koalicija potraje dugo i da opstane“.\nMedjutim, šef odborničke grupe BDZS Admir Muratović nije optimista po pitanju dužeg opstanka ove koalicije, ali im ipak „daje šansu da ispune sve što su obećali“.\n„Ukoliko će ova koalicija doprineti boljitku života gradjana Novog Pazara, nek se oproba, a mi u BDZS nemamo definitivno nikakvog opterećenja zbog novonastale situacije. Ovo je zagrljaj utopljenika, koji polako ali sigurno nestaju sa političke scene i ovo se definitivno može tumačiti kao strah od naše partije, što će vreme i pokazati“, rekao je Muratović radiju Sto plus.\nOn je dodao da su u ovoj stranci zadovoljni razvojem situacije, jer sada sa jedne strane u ovom gradu postoji „formalna većina, a sa druge BDZS, kao jedina autentična opozicija“.\nOdbornici Gradske skupštine su danas, nakon ostavke Mirsada Djerleka „zbog profesionalnih obeveza“, na mesto predsednika imenovali Ifetu Radončić, dok su Esmir Muratović i Esad Fazlić, umesto Dragane Garović i Albina Šabotića, novi članovi Gradskog veća.\nNaš radio nezvanično saznaje da će predsednik Asocijacije mladih SDA Sandžaka Emir Aščerić narednih dana biti imenovan za pomoćnika gradonačelnika Novog Pazara.\nJedna od tačaka navodi da će ove dve stranke omogućiti obostrano učešće u vlasti u sandžačkim opštinama, pravljenjem novih koalicija ili proširivanjem postojećih.\nPoštujući Deklaraciju, SDP je u februaru postala deo vlasti u Sjenici, a uskoro se očekuje da i u Tutinu članovi ove partije zauzmu rukovodeće funkcije.


Islamska država tvrdi da je napadač u Njujorku njen "vojnik"\n03 novembar, 2017\nJedan od brojnih improvizovanih spomenika žrtvama napada na biciklističku stazu koji se dogodio u utorak, nalazi se na uglu Ulice Čembrs i autoputa Vest sajd, u Njujorku, 2. novembra 2017.\nIIslamska država tvrdi da je Sajfulo Saipov, 29-godišnji uzbekistanski imigrant koji je optiužen za ubistvo osmoro ljudi u Njujorku ranije ove nedelje, njen "vojnik". Teroristička grupa saopštila je preko Al Nabe, svog nedeljnika, da je napadač bio njen "vojnik", ali nije ponudila nikakav dokaz u prilog te tvrdnje.\nSaipov, koji j došao u Sjedinjene Države legalno, preko programa lutrije za izdavanje vize, suočava se sa brojnim optužbama u vezi sa terorzmom, zbog smrtonsonog napada iznajmljenim kamionom kojim je uleteo na njujošršku biciklističku stazu. Uz osmoro ubijenih, desetine drugih ljudi je teško povređeno.\nSaipova je ranio policajac posle napada I prebačen je u bolnicu. Predstavnici bolnice navode da je napad naveo da je lojalan Islamskoj državi i zatražio da ima zastavu ID-a u svojoj bolničkoj sobi. Taj zahtev je odbijen.\nPredsednik Uzbekistana Šavkat Mirzijojev izjavio je u sredu da je napad bio nemilosrdan i okrutan te da je njegova vlada spremna da upotrebi sva sredstva da bi pomogla u istrazi.\nBezbednosni zvančinici skrenuli su pažnju na to da je Saipov metod korišćenja iznajmljenog kamioneta sličan napadima koje je inspirsala Islamska država u drugim zapadnim zemljama tokom protekli godina. Nju Amerika, nestranački istraživački centar, saopštio je da je 15 napada vozilima izvedeno od 2014. godine i da je u tim napadima ubijeno više od 140 ljudi.\nU susret njujorškom maratonu, koji bi trebalo da privuče 50.000 trkača i stotine hiljada gledalaca u nedelju, njujorška policija saoštila je da će pojačati broj policajaca u gladu "u cilju predostrožnosti".


čime je započela realizacija jednog od najvećih ekoloških projekata u Srbiji i regionu.\nPored fabrike za preradu otpadnih voda koju će graditi Pivara, svoju fabriku gradiće i opština i to će praktično biti dve fabrike otpadnih voda, na ovom delu Dunava.\nNakon potpisivanja ugovora dr Smiljanić je istakao da će u izgradnju ove fabrike biti uloženo 6 miliona evra, ali da će sa pratećom infrasstrukturom, u ovaj projekat ukupno biti investiranoi oko 20 miliona evra.\nDirektor Pivare Ilija Šetka je izjavio da se ovim ostvaruju evropski ekološki standardi na planu prečišćavanja otpadnih voda, kao i da je ova investicija nastavak uspešne saradnje Pivare i apatinske opštine.\nDanašnjim potpisivanjem ugovora ozvaničen je početak izgradnje Fabrike za preradu otpadnih voda Apatinske pivare.\nUgovor su potpisaliiMirko Pavlović, direktor Komunalnog preduzeća ''Naš Dom'', kao i Milan Pavković, direktor Javnog preduzeća „Direkcija za izgradnju“. Izgradnjom fabrike za preradu voda i prateće infrastrukture za potrebe gradskog prečistača Pivara nastavlja da aktivno doprinosi očuvanju životne sredine.\nApatinska pivara ovim projektom nastavlja sa ulaganjima u zajednicu u kojoj posluje i čiji je neraskidiv deo već 256 godina. Izgradnjom fabrike za preradu voda i prateće infrastrukture za potrebe gradskog prečistača Pivara nastavlja da aktivno doprinosi očuvanju životne sredine u Apatinu. Podsećamo da je Apatinska pivara u periodu od1996. godine do danas, uložila preko16 miliona evra u različite lokalne projekte u Opštini Apatin.


Istinomer - Zakon o upisu u katastar u julu u skupštini\nPočetna Izjave Obećanja Zakon o upisu u katastar u julu u skupštini\nMinistarka građevinarstva, saobraćaja i infrastrukture o novom zakonu o katastru.\n"Zainteresovanost predstavnika MMF-a je bila naročito na izdavanju građevinskih dozvola i na reformisanju katastra, odnosno novom zakonu o upisu u katastar, koji će se u julu naći u parlamentu. Imaćemo e-šalter katastra, potpuno ubrzanu proceduru koja će biti smanjena sa 15 dana, koliko je danas kada govorimo o katastru, na maksimum tri dana."\nTanjug, 30. 6. 2017. godine\nKrajem juna ministarka građevinarstva, saobraćaja i infrastrukture Zorana Mihajlović obećala je da će se već u julu Zakon o upisu u katastar naći u parlamentu, ali dva meseca nakon toga zakon je još uvek u formi nacrta. U avgustu je održano niz javnih rasprava širom Srbije, ali prema podacima sa sajta Narodne skupštine zakon nije ni u proceduri, a nije razmatran ni na sednici Vlade.\nNije jasno zbog čega je ministarka Mihajlović krajem juna ustvrdila da će se zakon naći pred poslanicima u julu kada je bilo jasno da tek predstoji zakonom obavezna javna rasprava, mada to nažalost i nije česta praksa u donošenju srpskih zakona.\nZbog toga što još uvek nije sigurno kada će zakon biti donet, Istinomer obećanje ministarke Mihajlović ocenjuje kao neispunjeno.\nInače, novi zakon prema rečima ministаrke Mihаjlović ima za cilj bolje uslove poslovanja u Srbiji kao i poboljšаnje rejtingа zemlje nа Duing biznis listi Svetske bаnke.\n"Zаkon će skrаtiti upis imovine nа svegа nekoliko dаnа, što je vаžno zа poboljšаnje rejtingа Srbije nа Duing biznis listi. Ako želimo dа Srbijа mаksimаlno poprаvi rejting, potrebno je ne sаmo dа usvojimo zаkon o upisimа u kаtаstаr, već i dа zаkon bude u potpunosti primenjen i dа drugi propisi koji nа njegа utiču budu sа njim usklаđeni", reklа je Mihаjlović početkom avgusta.\nOno što je iz objavljenog nacrta zakona jasno jeste da bi do kraja 2019. godine trebalo da bude potpuno završen proces prelaska sa analognog na digitalno upisivanje nepokretnosti u katastar. Nakon toga, proces bi trebalo da bude u potpunosti digitalizovan, što znači da će i zahtevi za upis u katastar biti u elektronskoj formi, a brojni nadležni organi uvezani elektronski. U nacrtu stoji da će zakon stupiti na snagu tek šest meseci od dana njegovog objavljivanja u Službenom glasniku.\nZa šest meseci poslanici u plenumu proveli samo 19 dana\nPrema podacima Otvorenog parlamenta, poslanici su doneli poslednji zakon 26. juna, a trenutno je u toku rasprava o Zakonu o poljoprivrednom zemljištu koji treba da ograniči prodaju zemlje strancima.\nZa prvih šest meseci ove godine Parlament je radio u plenumu svega 19 dana što im je bilo dovoljno da donesu čak 36 zakona, od čega šest zakona u hitnom postupku. Tako su tokom maja poslanici u plenumu proveli svega 10 dana, ali su za to vreme potvrdili 22 sporazuma i usvojili 5 zakona. To znači da su u proseku donosili čak tri zakona po danu.\nNarodna skupštinakatastarDuing biznis lista\nFunkcionisanje drugačijeg načina funkcionisanja


Aleksej Uljukajev - Sputnjik Srbija\n06:12 19 April 2021\nBivši ruski ministar proglašen krivim za korupciju\nBivši ruski ministar za ekonomski razvoj Aleksej Uljukajev proglašen je krivim za korupciju, prenose ruski mediji.\nHapšenje Uljukajeva ne znači promenu ekonomske politike Rusije\nHapšenje bivšeg ministra za ekonomski razvoj Alekseja Uljukajeva ne može se povezati sa promenom ekonomskog kursa Rusije, izjavio je novinarima pres-sekretar ruskog predsednika Dmitrij Peskov.\nSlučaj Uljukajev: Jedna figura i jedna epizoda\nU krivičnom predmetu bivšeg ministra za ekonomski razvoj Alekseja Uljukajeva je jedna figura i jedna epizoda, rekla je novinarima vršilac dužnosti šefa Uprave za odnose sa medijima Svetlana Petrenko.\nKorupcija ima toliko pojavnih oblika da ih je nemoguće sve nabrojati. Iako se njeni oblici razlikuju od zemlje do zemlje i od regiona do regiona, teško je reći gde je opasnija — tamo gde je legalizovana u ciničan sistem „lobiranja“ ili tamo gde se pojavljuje u ogoljenom, primitivnom obliku.\nPutin smenio uhapšenog ruskog ministra\nPredsednik Rusije Vladimir Putin smenio je Alekseja Uljukajeva sa mesta ministra za ekonomski razvoj zbog gubitka poverenja, izjavio je portparol Kremlja Dmitrij Peskov.\nRuski ministar uhapšen zbog mita\nMinistar za ekonomski razvoj Rusije Aleksej Uljukajev uhapšen je prilikom uzimanja velikog mita. On se sumnjiči da je pod pretnjom iznuđivao novac od predstavnika „Rosnjefta“. Istražni komitet je već podneo optužnicu protiv ruskog ministra.\nUljukajev: Rezultati izbora u SAD — pobuna radničke klase\nNeočekivani rezultati predsedničkih izbora u SAD predstavljaju svojevrsnu pobunu radničke klase nad političkom elitom i signal da politika mora da posvećuje više pažnje rešavanju problema u biznisu, smatra ministar za ekonomski razvoj Rusije Aleksej Uljukajev.\nPoboljšanje ruske ekonomije uslovljeno dobrom budžetskom politikom\nPoboljšanje situacija u ruskoj ekonomiji direktno je povezano sa izuzetno dobrom budžetskom politikom, izjavio je ministar finansija te zemlje Anton Siluanov.\nRusija do kraja godine ukida zabranu uvoza pojedinih turskih proizvoda\nRusija bi do kraja ove godine mogla da dozvoli uvoz pojedinih vrsta voća i povrća iz Turske, dok će se zabrana na uvoz turskih poljoprivrednih proizvoda ukidati etapno, izjavio je ministar za ekonomski razvoj Rusije Aleksej Uljukajev nakon sastanka sa turskim ministrom ekonomije Nihatom Zejbekčijem.\nRusija spremna da podrži zamrzavanje proizvodnje nafte\nRusija je spremna da podrži opšte napore za zamrzavanje proizvodnje nafte, izjavio je ministar ekonomskog razvoja Rusije Aleksej Uljukajev.\nRusija ukida sankcije Turskoj do kraja godine\nMinistar za ekonomski razvoj Rusije Aleksej Uljukajev izjavio je da bi sankcije Turskoj na poljoprivredne proizvode mogle biti ukinute do kraja godine.\nRusija bi mogla da skrati spisak sankcionisanih proizvoda ukoliko EU ublaži antiruske sankcije, izjavio je ministar za ekonomski razvoj Rusije Aleksej Uljukajev.\nRusija ne planira da menja isporuke gasa preko „Snage Sibira“\nRusija ne planira da menja rokove za isporučivanje gasa preko „Snage Sibira“ zbog smanjene potražnje u Kini, ali ne isključuje odlaganje rokova za isporuke zapadnom maršrutom, rekao je ministar za ekonomski razvoj Aleksej Uljukajev.\nMoskva: Odluka o produžavanju sankcija bila očekivana\nOdluka Evropske unije da produži sankcije Rusiji za još šest meseci bila je očekivana, tako da neće uticati na ekonomiju zemlje, izjavio je ruski ministar za ekonomski razvoj Aleksej Uljukajev.


Vučević: Stranka pred vrlo teškom kampanjom i izborima | INFO 24\nU pravu je predsednik Vučić kada govori da su izbori jako teški za onoga ko želi da pobedi rekao je Vučević. Izbori su laki samo za onog ko nema odgovornost, kome je svejedno kako će proći. Za onog ko hoće da pobedi, i izborna kampanja i izbori su vrlo vrlo težak proces.\nU izbornoj kampanji SNS će predstaviti svoje rezultate, ali pre svega će govoriti o planovima za budućnost. Kako je rekao Vučević, naprednjaci će govoriti o planovima koje će realizovati ako dobiju podršku građana i još više će potencirati da je SNS, kao stranka, spremna da i dalje snosi odgovornost prema građanima.\nŽelimo da budemo još agilniji u našem radu, da one koji se nisu dobro pokazali promenimo i da ubacimo nove ljude na određana mesta, da kandidujemo nove ljude i da ih građani upoznaju. Želimo da pokažemo da se i mi menjamo, da pokažemo da smo kao politička organizacija spremni da budemo zaista iznad svega odgovorni i svesni obaveza koje ima stranka s najvećem podrškom kod građana rekao je Vučević.\nVučević smatra da će u izbornoj kampanji biti raznih lista i raznih uticaja, i da neće biti lako za SNS, koji je osam godina na vlasti. Jer, kako je naveo, ako SNS ne bude imao većinu, svi dugi će se se ujediniti protiv njega.\nDanas to nekome deluje neverovatno, ali prvi put kada ostali budu imali jedan ili dva mandata više, oni će se ujediniti protiv nas. Verujem da je većina u našoj stranci i svesna toga rekao je Vučević.\nSumirajući prošlogodišnje rezultate koji su postignuti u Novom Sadu, Vučević je izjavio da je zadovoljan, ali da bi voleo da je urađeno još više. Jer, uvek fali još koji kilometar puta, vodovoda i kanalizacije, novih bandera, gradskih autobusa, učionica.\nSređuje se podgrađe, zaštićen Almaški kraj\nVučević je izrazio zadovoljstvo zbog toga što se sređuje petrovaradinsko podgrađe, što je zaštićen Almaški kraj, što su otvorene kulturne stanice u različitim delovima grada, gradi se Muzičko-baletska škola. Novi Sad je, zbog svega što je urađeno, postao vidljiv na mapi evropskih i svetskih država.\nPrirodno je to, da želimo još više i hoćemo da radimo još više, rekao je Vučević. Budžet nam je duplo veći nego pre sedam godina. Imamo 15 odsto više zaposlenih, duplo veći rast broja turista u Novom Sadu nego pre šest-sedam godina, uspeli smo da svi đaci prvaci dobiju besplatne udžbenike, prvi smo uveli subvencionisanje boravka dece u privatnim vrtićima, napravili smo revolucionarno, da bude potpuno besplatno u državnim vrtićima, a reč je o 16.500 mališana, osvojili smo dve evropske titule, otvorili pet fabrika, pregovaram s predstavnicima još tri koji žele da dođu. Svim tim sam zadovoljan.\nNe precenjujući, ali i ne potcenjujući sebe, napravili smo mnogo dobrih stvari, to ne može da vidi samo onaj ko neće. A prirodno je da kažete: ljudi, treba još više da uradimo. Ako volite svoj grad i ovaj posao, onda uvek treba da gledate šta ste još mogli uraditi, rekao je Vučević.\nSpens u „Planu 2025\nVreme je za suštinsku i dubinsku rekonstrukciju Spensa. Sarađujemo s Evropskom bankom za obnovu i razvoj, dobili smo od njih preliminarno i stručno mišljenje, pripremili smo za ovu godinu novac za rekonstrukciju zatvorenog bazena, koji curi od 1999. godine. Gledamo da obezbedimo od ministra Ljajića grant ili milion evra bespovratno za projekat kompletne rekonstrukcije, što je predsednik Vučić i najavio predstavljajući „Plan 2025”. Na Spensu će se kompletno zameniti krov, fasadni omotač, rekonstruisaće se stepenice, Ledena dvoranana – rekao je Vučević.\nKako je naveo, mislio je da će se prošle godine krenuti sređivanje centra Novog Sada, ali dok je urađen projekat ušlo se u kasnu jesen i nije želeo da centar bude raskopan u decembru, pred praznike, i da graditelje uhvati zima.\nI da ne bude da to radimo zbog izbora. Kad prođu izbori, u kasno proleće krenućemo u sređivanje centra Novog Sada, rekao je Vučević.\n„Ukusi Zlakuse“ na Božićnom trgu


R I Z I N G E R I U M: Parni valjak: Ovacije za zagrebačku grupu\nParni valjak: Ovacije za zagrebačku grupu\nSpektakularnim koncertom u prepunoj Beogradskoj Areni, legendarna rok postava iz Zagreba Parni valjak pokazala je kako višedecenijsko prisustvo na pozornici i odlična uvežbanost stvaraju izuzetan muzički i emotivni ugođaj za fanove koji su se uželeli njihovih hitova\nPosle zajedničkih izliva ljubavi benda i publike, pre nego što je odsviran prvi ton, logičan izbor za pesmu koja je otvorila svirku bio je „Ljubavna“. Ruke u vazduhu i pevanje sa frontmenom Parnog Valjka Akijem Rahimovskim publika je podrazumevala i kada je bend svirao hitove „Zagreb ima isti pozivni“ i „Gledam je dok spava“, a pesmu „Zastave“ publika je skoro otpevala sama jer je bend odlučio da ne prekida horski nastup svojih fanova. Rečima „Beograde hvala na ljubavi kojom si nas oduševio“ pozdravio je publiku Aki pre nego što je bend odsvirao izuzetne ljubavne pesme „Suzama se vatre ne gase“ i „Dok si pored mene“. Poseban momenat za bend nastupio je sa prvim taktovima pesme „Molitva“ koju je Parni valjak snimio sa Dadom Topićem što je publika pozdravila frenetičnim ovacijama.\nDok je Aki hrabrio publiku da aktivnije učestvuje u koncertu rečima „Vaše ruke su naš ritam“, Parni valjak je započeo fantastičnu rege verziju pesme „Uhvati ritam“. Arena pleše i provocira frontmena benda da specijalno igra za nju uz veliki hit „Ivana“. Opet ovacije fanova zaglušuju bubanj.\nKada gitara najavi prve taktove balade „Jesen u meni“ Aki posvećuje pesmu prerano nastradalom makedonskom pevaču Tošetu Proeskom, što je nateralo suze u oči mnogim devojkama u publici. Emocije preplavljuju Arenu i dok bend svira fenomenalnu stvar “Moja je pesma lagana“ pa Parni valjak odustaje od svirke dok publika horski peva hit „Nedelja“. Aki i ekipa su se tada na trenutak oprostili od beogradske publike koja ih je zaglušujućim ovacijama vratila na bis.\n„Godine prolaze“, za kraj koncerta koji je u tri sata izazvao more emocija i benda i publike koji su se uželeli jedni drugih. „Hvala vam za ljubav“ pozdravio je publiku sinoć frontmen Parnog valjka i najavio novi muzički spektakl za večeras u Beogradskoj areni.